அதிர்ஷ்டவசமாக உயிர் தப்பிய ரொனால்டோ!

போர்ச்சுக்கள் நாட்டைச் சேர்ந்த நட்சத்திர வீரர் கிறிஸ்டியன் ரொனால்டோவின் விமானம் விபத்துக்குள்ளாகியுள்ளது. ரொனால்டோவுக்கு சொந்தமான 15 மில்லியன் பவுண்ட் மதிப்புள்ள தனியார் விமானம் கடந்த திங்கள் அன்று பார்சிலோனாவில் உள்ள இஐ விமான நிலையத்தில் தரையிரக்க முற்பட்டுள்ளது. ஆனால் தரையிரங்குவதற்காக விமான ஓட்டுநர் விமானத்தின் கியரை பயன்படுத்தும் போது, தொழில் நுட்ப கோளாறு காரணமாக பிரச்சனை ஏற்பட்டுள்ளது. விமானத்தை கட்டுபடுத்த முடியாத காரணத்தினால், விமானம் தரையில் முட்டி மோதி விபத்துக்குள்ளாகியுள்ளது. அதிர்ஷ்டவசமாக விமானத்தில் யாரும் பயணம் செய்யாத காரணத்தினால், விமான ஒட்டுநருக்கு மட்டும் சிறிதாக காயம் ஏற்பட்டுள்ளது. விமானத்தின் பாகங்கள் முக்கியமானவை சில உடைந்துள்ளன. இது குறித்து ரொனால்டோ கூறுகையில், இது பார்சிலோனா கால்பந்து கிளப்பிற்கு சொந்தமானது. ஆனால் இது தன்னுடைய சொந்த பயனங்களுக்கு மட்டுமே பயன்படுத்தப்பட்டு வருகிறது என தெரிவித்துள்ளார். விமான விபத்து நடந்த தினத்தன்று ரொனால்டோ ஜேர்மனியில் நடத்தப்பட்ட ரியல் மாட்ரிட் சாம்பியன் லீக் தொடரில் விளையாடி வந்ததால் அதிர்ஷ்டவசமாக உயிர் தப்பியுள்ளார் என்பது குறிப்பிடத்தக்கது.


எங்களுக்கு மாற்று நிலம் வேண்டும்!

முப்பது ஆண்டுகளாக விவசாயம் செய்து வரும் எங்கள் நிலங்களை பறிமுதல் செய்யும் அரசாங்கம் , எங்கள் வாழ்வாதாரத்தை மனதில் கொண்டு ஓர் ஏக்கருக்கு வெ.40,000 என இழப்பீடு வழங்க வேண்டும் என்றும் பிரதமர் டத்தோஸ்ரீ நஜீப் துன் ரசாக் இதற்கான உத்தரவை பிறப்பிக்க வேண்டும் என்றும் இங்குள்ள ஜோஹான் செத்தியா விவசாய நிலப்பகுதியைச் சேர்ந்த சுமார் 120 விவசாயிகள் கோரிக்கையை முன்வைத்துள்ளனர். தங்கள் ஆதங்கத்தை வெளிப்படுத்தும் வகையில் அவ்விவசாயிகள் நேற்று இங்கு மறியலில் ஈடுபட்டனர். விவசாயிகள் சங்கத்தலைவரும் கம்போங் ஜோஹான் செத்தியாவில் விவசாயம் புரிந்து வருபவருமான பி.டி.சிவகாந்தன் இது குறித்து செய்தியாளர்களிடம் கீழ்க்கண்ட வகையில் விளக்கமளித் தார்: 1974-ஆம் ஆண்டு பச்சை பசுமைத் திட்டத்தின் கீழ் 4,500 ஏக்கர் மலேசியர்களுக்கு வழங்கப்பட்டது. இந்த நிலங்களில் சுமார் 25 ஆண்டுகளாக எவரும் பயிர் செய்யாத காரணத்தால் கிள்ளான் விவசாய இலாகா மூவினத்தைச் சேர்ந்த 120 பேரை தேர்வு செய்து 250 ஏக்கர் நிலத்தை பகிர்ந்தளித்ததுடன் அங்கு விவசாயத்தை மேற்கொள்ளும்படி கேட்டுக்கொண்டது. அதன் அடிப்படையில் பச்சை காடுகளைக்கொண்ட நிலங்களை பலநூறு வெள்ளிகளை செலவிட்டு சீர்படுத்தி அவர்கள் பயிரிட்டு வந்தனர். இங்கு பெரிய அளவில் விவசாயத்தை மேற்கொள்ளும் எங்களின் காய்கறிகள் யாவும் கிள்ளான் உட்பட சிலாங்கூர் மாநிலத்தில் பல பிரசித்திபெற்ற பேரங்காடிகளுக்கும் அனுப்பப்பட்டு வருகின்றன. இந்நிலையில் இங்கு விவசாயம் செய்துவரும் 120 பேரில் 22 பேரின் நிலங்களை எம்.ஆர்.டி ரயில் சேவைக்காக மீட்டுக்கொண்டுள்ள மத்திய அரசாங் கத்தின் திடீர் நடவடிக்கையினால் பொருளாதார பிரச்சினையை எதிர்நோக்கியுள்ள நாங்கள் இவ்விவகாரத்திற்கு தீர்வு காண்பதற்கான நடவடிக்கையில் இறங்கினோம். மத்திய அரசாங்கம் மேற்கொள்ளவிருக்கும் திட்டத்திற்கு நாங்கள் எந்த விதத்திலும் இடையூறாக இல்லை. எங்களுக்கு மாற்று நிலம் வழங்க வேண்டும் என்ற கோரிக்கையை சிலாங்கூர் மாநில அரசாங்கத்திடமும் மாநில மந்திரி புசாரிடமும் கடிதம் வழி கோரியிருந்தோம். எங்களின் விண்ணப்பத்திற்கு இன்றுவரை எவ்வித பதிலும் இல்லை என்பது ஒரு புறமிருக்க இங்கு எம்.ஆர்.டி. ரயில் சேவை திட்டத்திற்கான குத் தகையை எடுத்திருக்கும் பிரசரானா என்ற நிறுவனம் எங்களை எவ்வித பேச்சுவார்த்தைக்கும் இதுவரை அழைக்கவில்லை. கடந்த முப்பது ஆண்டுகளுக்கும் மேலாக விவசாயத்தையே நம்பி வாழ்க்கையை நகர்த்திக்கொண்டிருந்த எங்களுக்கு தற்போது பொருளீட்டுவதற்கு வேறு வழி இல்லாததால் பிரதமர் டத்தோஸ்ரீ நஜீப் துன் ரசாக் இப்பிரச்சினைக்கு தீர்வுகாண இதில் தலையிட வேண்டும். குறிப்பாக பாதிக்கப்பட்டுள்ள 22 விவசாயிகளுக்கு மாற்று நிலம் வழங்குவதற்கு சிலாங்கூர் மாநிலத்தில் நிலங்கள் இல்லையென மாநில அரசு கை விரித்துள்ள நிலையில் இங்கு பயிர் செய்து வந்த விவசாயிகளின் தலா ஒரு ஏக்கர் நிலத்திற்கு வெ.40 ஆயிரம் என கணக்கிட்டு இழப்பீட்டு நிதியினை அரசாங்கம் வழங்குவதன் மூலமாக அத்தொகையினைக் கொண்டு தாங்களாகவே மாற்று நிலங்களை தேடிக்கொள்வதுடன் அவற்றில் விவசாயம் செய்வதற்கு இந்த இழப்பீட்டுத்தொகை பேருதவியாக இருக்கும் என பி.டி.சிவகாந்தன் நேற்று நடைபெற்ற மறியலின்போது தெரிவித்தார். தொழிலாளர் தினமான இன்று எங்களின் வாழ்வாதார பிரச்சினைக்கு பிரதமர் ஏற்றதொரு முடிவினைக் காண்பார் என தாங்கள் பெரிதும் நம்புவதாக நிலங்களை இழந்து தவித்துவரும் விவசாயிகள் நம்பிக்கை தெரிவித்தனர்.


அதிமுகவின் உண்ணாவிரத போராட்டம் வெறும் கபட நாடகம்

சென்னை: காவிரி மேலாண்மை வாரியம் விவகாரத்தில் அதிமுகவின் உண்ணாவிரதம் போராட்டம் வெறும் கபட நாடகம் என திமுக செயல் தலைவர் மு.க.ஸ்டாலின் தெரிவித்துள்ளார். காவிரி மேலாண்மை வாரியம் அமைக்காத மத்திய அரசை கண்டித்து தமிழகம் முழுவதும் அதிமுகவினர் உண்ணா விரத போராட்டத்தில் ஈடுபட்டுள்ளனர். சென்னை சேப்பாக்கத்தில் அதிமுகவினர் நடத்தும் உண்ணாவிரத போராட்டத்தில் முதல்வர் எடப்பாடி பழனிசாமி மற்றும் துணை முதல்வர் ஓ.பன்னீர் செல்வம், தமிழக அமைச்சர்கள் பங்கேற்றுள்ளனர். மத்திய அரசுடன் இணக்கமாக இருக்கும் எடப்பாடி பழனிசாமி அரசு உண்ணாவிரத போராட்டம் நடத்துவது போல் கபட நாடகம் ஆடுவதாக குற்றம்சாட்டியுள்ளார்.
மு.க.ஸ்டாலின் பேட்டி:
 செய்தியாளர்களிடம் பேட்டியளித்த திமுக செயல் தலைவர் மு.க.ஸ்டாலின் அதிமுகவினர் நடத்துவது போராட்டம் இல்லை, அடிமைத்தனமான கபட நாடகத்தை நடத்துகின்றனர். எடப்பாடி அரசு அனைத்துக்கட்சி கூட்டம் கூட்ட தகுதி இல்லை, சட்டபேரவை கூட்டு அமைதியாக கூட்டம் நடத்தினர். ஆனால் என்ன பேசினார்கள் என்று தெரியவில்லை, உண்மையில் காவிரி விவகாரத்தில் தமிழகம் மீது அக்கறை இருந்தால், விவசாயிகள் வாழ்வாதாரத்தை கருத்தில் எடுத்துக் கொண்டால், காவிரி மேலாண்மை வாரியம் அமைக்காத மத்திய அரசை கண்டித்து சட்டபேரவையில் மத்திய அரசுக்கு எதிராக ஒரு தீர்மானம் கூட நிறைவேற்ற தகுதியில்லாமல் அரசாக செயல்படுகிறது என்று குற்றம்சாட்டியுள்ளனர்.
காவிரி விவகாரத்தில் மத்திய அரசு மீது எடப்பாடி பழனிசாமி அரசு துளி அளவிற்கு கூட அழுத்தம் கொடுக்காமல் இருக்கும் குதிரைபேரம் ஆட்சி நடக்கிறது, காரணம் அவர்கள் பதவிகளை காப்பாற்றி கொள்ள மத்திய அரசிடம் அடிமைத்தனமாக இருக்கிறார்கள். இதனால்தான் திமுகவினர் தொடர்ந்து சாலை மறியல் உள்ளிட்ட போராட்டங்களை நடத்தி வருவதாக மு.க.ஸ்டாலின் கூறியுள்ளார்.


பிரதமர் பதவியைத் துறக்கும் எண்ணம் எதுவுமில்லை.

கோலாலம்பூர்,

டத்தோ ஸ்ரீ டாக்டர் வான் அஜிஸா  வான் இஸ்மாயிலின் கணவர் டத்தோ ஸ்ரீ  அன்வார்  இப்ராஹிம் பிகேஆர் தலைவராக  வெற்றி பெற்று விட்ட போதி லும், டாக்டர் வான்  அஜிஸா  தமது துணைப் பிரதமர்  பதவியைத் துறக்கும் எண்ணத்தைக் கொண்டிருக்கவில்லை என்றார். டத்தோ ஸ்ரீ அன்வார் இப்ராஹி மிற்காக பாண்டான் நாடாளுமன்ற உறுப்பினர் பதவியை  தாம் ராஜினாமா செய்யப் போவதில்லை என்றும் அவர் உறுதிப்படுத்தியுள்ளார்.

Read More: Malasyia Nanban Tamil Daily on 7.8.2018


ஜேர்மனியில் கலவரம் நிகழும் அபாயம்

ஜேர்மனியில் இஸ்லாமியர்களுக்கு எதிரான கட்சி ஒன்று பொது தேர்தலில் போட்டியிடுவதற்கு எதிர்ப்பு தெரிவித்து மாபெரும் போராட்டம் நடைபெற்று வருவதாக தகவல்கள் வெளியாகியுள்ளன.ஜேர்மனியில் ஆளும்கட்சிக்கு எதிராக சமீபத்தில் மாகாண தேர்தலில் AfD என்ற கட்சி முதன்மை இடத்தை பிடித்து ஆளும்கட்சியை மூன்றாவது இடத்திற்கு தள்ளியது. இதனை தொடர்ந்து இக்கட்சியின் துணைத்தலைவராக பதவி வகித்து வரும் Frauke Petry என்பவர் ஜேர்மனியில் செப்டம்பர் மாதம் நடைபெறவுள்ள பொது தேர்தலில் போட்டியிட வேண்டும் என கோரிக்கை விடுக்கப்பட்டது. அகதிகள் மற்றும் இஸ்லாமியர்களுக்கு எதிரான கொள்கைகளை உடைய இக்கட்சி தேர்தலி போட்டியிடக்கூடாது என எதிர்ப்புகள் கிளம்பின. இதனை தொடர்ந்து பொது தேர்தலில் போட்டியிடும் எண்ணம் இல்லை என Frauke Petry கடந்த வாரம் திட்டவட்டமாக கூறியுள்ளார்.எனினும், இக்கட்சி தேர்தலில் போட்டியிடுவதற்கு எதிர்ப்பு தெரிவித்து சுமார் 50,000 பேர் இன்று போராட்டத்தில் ஈடுப்பட உள்ளனர்.ஜேர்மனியில் உள்ள Cologne நகரில் தொடங்க உள்ள இப்போராட்டத்தில் கலவரம் ஏற்பட வாய்ப்புள்ளது என்பதால் சுமார் 4,000 பொலிசார் பாதுகாப்பு பணிக்கு நியமிக்கப்பட்டுள்ளனர். மேலும், அசம்பாவிதங்கள் நிகழாமல் தவிர்க்க கண்ணீர் புகைக்குண்டுகள், ஆயுதங்கள் ஏந்திய பொலிசார் ஆங்காங்கே நிறுத்தப்பட்டுள்ளனர்.நகர் முழு வதும் பொலிசார் பாதுகாப்பு பணியில் ஈடுப்பட்டு வருவதால் Cologne நகரில் ஒருவித அசாதாரண சூழல் நிலவி வருவதாக தகவல்கள் வெளியா கியுள்ளன.


ஏமனில் சவூதி தலைமையிலான வான்வழி தாக்குதலில் 17 பேர் பலி

சனா,

ஏமனில் தென்மேற்கு நகரான டாயிஜ் மற்றும் கிளர்ச்சியாளர்கள் வசமுள்ள வடக்கு நகரான சாடா ஆகியவை மீது சவூதி அரேபியா தலைமையிலான கூட்டணி படைகள் வான்வழி தாக்குதலில் ஈடுபட்டன.

சவூதி ஆதரவு பெற்ற அரசு படைகள் மற்றும் ஈரான் நாட்டுடன் கூட்டணியாக உள்ள ஹூதி கிளர்ச்சியாளர்கள் இடையே டாயிஜ் நகரின் திம்னத் காதிர் மாவட்டத்தில் கடும் சண்டை நடந்து வருகிறது.இந்த நிலையில், சவூதி அரேபியா தலைமையிலான கூட்டணி படைகள் இப்பகுதியில் நடத்திய வான்வழி தாக்குதலில் 15 பேர் கொல்லப்பட்டு உள்ளனர்.

இதேபோன்று சாடா நகரில் பணிமனை ஒன்றின் மீது நடந்த மற்றொரு வான்தாக்குதலில் 2 பேர் கொல்லப்பட்டனர்.  8 பேர் காயமடைந்து உள்ள னர்.  இதில் பள்ளி மாணவிகளும் அடங்குவர்.இந்த தகவலை கிளர்ச்சியாளர்களுக்கான மனித உரிமைகள் துறை மந்திரி அல் ஷாபி தெரிவித்து ள்ளார். பொதுமக்கள் மற்றும் ஆயுதமற்ற ஏமன்வாசிகள் மீது படுகொலைகள் நடத்தப்படுகின்றன.  இதுபற்றி விசாரணை நடத்த தனி ஆணையம் அமை க்கப்பட வேண்டும் என்றும் அவர் வலியுறுத்தி உள்ளார்.

ஏமனில் பல வருட போரில் 10 ஆயிரத்திற்கும் கூடுதலானோர் பலியாகி உள்ளனர்.  உலகில் குடிமக்களுக்கு பாதுகாப்பற்ற மோசமிக்க நாடாக ஏமன் உள்ளது.  அந்நாட்டில் 2.22 கோடி பேர் வரை உதவியற்ற நிலையில் உள்ளனர்.  காலரா போன்ற பிற நோய்களால் ஆயிரக்கணக்கானோர் பாதிக்கப்பட்டு உள்ளனர்.


தாயின் இறுதி சடங்கிற்கு பிச்சை எடுத்த சிறுவர்கள்.

திண்டுக்கல்,

திண்டுக்கல் அரசு மருத்துவமனையில் தாயின் இறுதி சடங்கிற்கு, சிறுவர்கள் பிச்சை எடுத்த சம்பவம் அனைவரையும் கண்கலங்க வைத்துள்ளது. திண்டுக்கல் மாவட்டம் எரி யோடு அருகே உள்ள மேட்டுப் பட்டி பகுதியைச் சேர்ந்தவர் காளி யப்பன், இவரின் மனைவி விஜயா (40). கூலி வேலை பார்த்து வந்த காளியப்பன் கடந்த சில வருடங்களுக்கு முன்பு இறந்து போனார். இவர்க ளுக்கு மோகன்(14), வேல்முருகன்(13) என்ற மகன்களும், காளீஸ்வரி என்ற ஒரு மகளும் உள்ள னர். இதற்கிடையே விஜயாவுக்கு புற்று நோ முற்றி படுக் கையில் கிடந்த தால், அதிர்ச்சியடைந்த சிறுவர் கள், சிகிச்சைக்காக உறவினர் களின் உதவியை நாடினர்.

ஆனால், உதவிக்கு யாரும் முன்வராததால், அக்கம்பக்கத்தினரின் உதவியுடன் திண்டுக்கல் அரசு மருத்துவமனையில் சேர்த்தனர். ஆனால், சிகிச்சை பல னின்றி விஜயா பரிதாபமாக உயிரிழந்தார். இதனால், விரக்தியின் உச்சிக்கு சென்ற சிறுவர்கள் கண்ணீர் விட்டு கதறி அழுதனர். தொடர்ந்து என்ன செவது என்று தெரியாத சிறுவர்கள், அங்கிருந்த நோயாளிகள், மக்களிடம் தாயின் உடலை அடக்கம் செய வேண்டும் என்று கூறி பிச்சை கேட்டனர். தகவல் அறிந்த மருத்துவனையின் நலப்பணிகள் இணை இயக்குனர் மாலதி பிரகாஷ், சிறுவர்களை நேரில் சென்று ஆறுதல் கூறி உதவி செதார். விஜயாவின் உடல் திண்டுக்கல் மின் மயானத்தில் தகனம் செயப்பட்டது.


பள்ளியிலிருந்து வெளியேற்றப்பட்ட மாணவர் தற்கொலை

கட்டொழுங்கு பிரச்சினை காரணமாக 15 வயது இந்திய மாணவன் பள்ளியிலிருந்து வெளியேற்றப்பட்டார். இதனைத் தொடர்ந்து இவர் கூரை விசிறியில் தூக்கு மாட்டிக் கொண்டார் என்று தெரிவிக்கப்பட்டுள்ளது. மாணவர் தாமான் கிள்ளான் உத்தாமா பகுதியினை சேர்ந்தவர்.

புதன் கிழமையன்று ஏறத்தாழ பிற்பகல் 1.40 மணியளவில் இவர் தனது பெற்றோர் வீட்டில் இறந்து கிடக்கக் காணப்பட்டார். ஏறத்தாழ  காலை 11 மணி யளவில் இந்த பதின்ம வயதினரும் அவரது தாய் தந்தையரும் ஆசிரியர்களை பார்ப்பதற்கு பள்ளிக்குச் சென்று இருந்தனர். அங்கே சிறு சந்திப்பு நடந்தது. இம்மாணவர் பல்வேறு கட்டொழுங்கு பிரச்சினைகளை எதிர்நோக்கியுள்ளார். எனவே, இவர் பள்ளியினை விட்டு வெளியேற்றப்படுவார் என்று மாண வனின் பெற்றோர்களிடம் தெரிவிக்கப்பட்டது.

பெற்றோர்கள் தனது மகனுடன் வீடு திரும்பினர். மகனோ மேல் மாடியில் உள்ள அறைக்குள் புகுந்தார், நேரம் ஆகியும் மகன் மேல் மாடி  அறையினை விட்டு வெளியே வரவில்லை. இதனால் சந்தேகம் வலுத்தது. என்ன நடக் கிறது என்று சோதிக்க அறைக்குள் சென்ற தாயாருக்கு அதிர்ச்சி காத்திருந்தது.

Read More: Malaysia nanban News paper on 6.10.2017


பள்ளிகளில் பாலியல் துன்புறுத்தல்

பள்ளிகளில் பாலியல் துன்புறுத்தல்

பள்ளிகளில் பாலியல் துன்புறுத்தல் மிகவும் தீவிரமான விஷயமாகும். மேலும் அதைக் கட்டுப்படுத்தாமல் விட்டுவிட்டால் மாணவர்களின் மன உறுதியைக் குலைத்து, அவர்களின் மனநல நிலையை மோசமாக பாதிக்கும். உதாரணமாக, பள்ளிகளில் பாலியல் துன்புறுத்தல் பல்வேறு வடிவங்களில் வரலாம்.

பதிவுசெய்யப்பட்ட பெரும்பாலான சம்பவங்களில், மாணவிகளே இந்த வகையான பாலியல் துன்புறுத்தல் மற்றும் கொடுமைப்படுத்துதலுக்கு உள்ளாகிறார்கள். சமீபகாலமாக குடியிருப்புப் பள்ளிகள் போன்ற நிறுவனங்களில் ஆசிரியர்கள் மற்றும் வார்டன்கள் மாணவிகளிடம் உண்மையிலேயே மாதவிடாய் இருக்கிறதா என்று பார்க்க  கேட்பது அல்லது சில செயல்களில் இருந்து தப்பிக்க சாக்காகச் சொல்லப்படுகிறதா? என்பன போன்ற செய்திகள் வந்துள்ளன. இந்த வகையான அவமானகரமான செயல் பாலியல் துன்புறுத்தலின் ஓர் அப்பட்டமான வடிவமாகவும் கருதப்படுகிறது. ஏனெனில் மாணவர்கள் தங்கள் சானிட்டரி நாப்கின்களை அதிகாரத்தில் உள்ள ஆசிரியர்களிடம் அவர்களுக்கு மாதவிடாய் வந்ததற்கான சான்றாகக் காட்டுமாறு கேட்டுக் கொள்ளப்பட்டடுள்ளனர்.

இது வரை 311 பாலியல் துன்புறுத்தல் சம்பவங்கள் பதிவு செய்யப்பட்டுள்ளன. இதில்  ஆசிரியர்கள், வார்டன்கள் மற்றும் மூத்த மாணவர்கள் என்று அனைத்து மகளிர் நடவடிக்கை சங்கத்தின் (அவாம்) ஆய்வுகள் தெரிவிக்கின்றன. மற்றோர் ஆய்வில் பள்ளிப் பேருந்து ஓட்டுநர்கள் சம்பந்தப்பட்ட பாலியல் துன்புறுத்தல் சம்பவங்களையும் சுட்டிக்காட்டப்பட்டுள்ளன. இந்த ஆண்டு மார்ச் மாதம், 11 வயது சிறுமியின் வேன் ஓட்டுனரால் சில்மிஷம் செய்யப்பட்டதாக தகவல் வெளியானது. இதன் தொடர்பில் பெற்றோர் போலீசில் புகார் அளித்து, மகள் தனக்கு நடந்ததை கூறி கண்ணீர் விட்டு அழுதார். தகாத செயல்கள் இளம் குழந்தைகளை மிகவும் பாதிக்கலாம்.

இதுபோன்ற பாலியல் துன்புறுத்தல் சைகைகள் பாதிப்பில்லாதவை என்று பல குழந்தைகள் பொதுவாகக் கருதுவார்கள் என்று கல்விக்கான பெற்றோர் நடவடிக்கைக் குழுவின் தலைவர் நூர் அசிமா அப்துல் ரஹீம் கூறினார். எனவே, பெற்றோர்கள் தங்கள் பிள்ளைகளுடன் நல்ல தொடர்பை ஏற்படுத்துவது முக்கியமாகும். இதனால் அவர்கள் மீது ஏதேனும் பாலியல் துஷ்பிரயோகம் அல்லது துன்புறுத்தல்கள் மேற்கொள்ளப்பட்டால் உடனடியாக செவிசாய்க்க வேண்டும் என்றும் அவர் கூறினார். பள்ளிகள், வீடுகள் இரண்டிலும் பாலியல் துன்புறுத்தல் குறித்து முறையான போதனைகள் வழங்கப்பட வேண்டும் என சுஹாகாமின் பிள்ளைகளுக்கான ஆணையர் நூர் அசியா முகமட் அவல் ஆலோசனை கூறினார்.

பெற்றோர்கள் பாலியல் துன்புறுத்தல் பற்றிய அடிப்படை போதனைகளை பெற்றிருக்க வேண்டும். இதனால் அவர்கள் தங்கள் பிள்ளைகளுக்கு வழிகாட்டவும் எச்சரிக்கவும் முடியும் என்றும் அவர் கூறினார். பாலியல் துன்புறுத்தல்கள் குறித்து தங்கள் குழந்தைகளுக்கு கற்பிக்க பெற்றோர்கள் செய்யக்கூடிய சில விஷயங்களை போதிப்பது அவசியமாகும். அதே சமயம் இது போன்ற செயல்களில் ஈடுபடுபவர்கள் குறித்து பெற்றோருக்கு அல்லது காப்பாளர்களுக்கு தகவல் தெரிவிக்க வேண்டும் என்று குழந்தைகளுக்கு அறிவுரை கூற வேண்டும் என்றும் அவர் குறிப்பிட்டார்.


தண்ணீரைக் காத்து தலைமுறையைக் காக்கும் பணியில் இப்போதே களம் காண்பீர்:

தண்ணீரைக் காத்து, தலைமுறையைக் காக்கும் பணியில் இன்றே-இப்போதே களம் காண்பீர். தமிழகம் காப்பீர் என்று தொண்டர்களுக்கு திமுக செயல் தலைவர் ஸ்டாலின் கடிதம் எழுதியுள்ளார். இது தொடர்பாக இன்று அவர் எழுதிய கடிதத்தில், ''நீரின்றி அமையாது உலகு என்பது திருவள்ளுவர் வாக்கு. வரப்புயர நீர் உயரும் என்றுதான் மக்களைக் காக்கும் மன்னனை வாழ்த்தினார் அவ்வையார். மக்கள் நலனில் அக்கறையுள்ள எவர் ஒருவரும் நீர் நிலைகளைப் பராமரிக்கவும் மேம்படுத்தவும் அக்கறை செலுத்த வேண்டியது காலத்தின் கட்டாயமாக இருக்கிறது. பொதுவாழ்வில் இருப்போர் இதில் ஈடுபடுவதன் மூலம் அவர்களுக்குத் தேவைப்படும் தண்ணீருக்கும் சேர்த்தே பாடுபடுகிறார்கள் என்றே கருதவேண்டும். 'ஆகாரத்திற்காக அழுக்கைச் சாப்பிட்டு தடாகத்தை சுத்தம் செய்கிறதே மீன்' என்று பராசக்தி படத்தில் தலைவர் கருணாநிதி எழுதிய உரையாடல் வரிகள் இன்றைய நிலையில் நீர் மேலாண்மைக்கு மிகவும் பொருத்தமாக இருக்கிறது. தனி மனிதர்கள் தொடங்கி, பொதுநல அமைப்புகள் வரை அனைத்துத் தரப்பிலும் தமிழகத்தில் நிலவும் வறட்சியையும் குடிநீர் பஞ்சத்தையும் போக்க இயற்கை வளங்களான நீர்நிலைகளைப் பராமரித்து பாதுகாக்க வேண்டும் எனக் குரல் கொடுப்பதுடன் அதற்கான செயல்பாடுகளிலும் இயன்ற அளவில் ஈடுபட்டு வருகிறார்கள்.ஆனால், அதிமுக அரசின் நிர்வாக சீர்கேடுகளால் கடந்த ஆறு வருடங்களாக தமிழகத்தின் ஆறுகள் எல்லாம் பாலை நிலங்களாக, அதுவும் மணல்கூட இல்லாத பாலை நிலங்களாக மாற்றப்பட்டிருக்கின்றன என்பது வெட்கித் தலைகுனிய வேண்டிய வேதனையாகும். தமிழகத்தை ஆளும் அதிமுக அரசின் வேளாண்துறை, பொதுப்பணித்துறை மற்றும் ஊராட்சி மற்றும் ஊரக வளர்ச்சித் துறை போன்றவற்றில் நடை பெறும் ஊழல் முறைகேடுகளாலும் இன்றைக்கு தமிழக மக்கள் குடிநீருக்காகவும், விவசாயிகள் பாசனத்திற்கு நீர் கிடைக்காமலும் தவிக்க வேண்டிய அபாயம் ஏற்பட்டிருக்கிறது.தமிழகத்தில் 34 ஆறுகளும், 89 அணைகளும் உள்ளன. அரசின் பொதுப்பணித்துறையின் கீழ் 39 ஆயிரத்திற்கும் மேற்பட்ட குளங்களும் நீர் ஆதாரங்களாக திகழ்கின்றன. கிராமங்களின் குடிநீர் தேவையை நிறைவேற்றும் 70 ஆயிரத்திற்கும் மேற்பட்ட ஊரணிகள், குட்டைகள் ஊரக வளர்ச்சித் துறையின் கட்டுப்பாட்டில் இருக்கின்றன. தமிழகத்தின் நெடுங்கால நீர் மேலாண்மைக்கு எடுத்துக்காட்டான இவற்றில் பல ஏரிகள் இன்றைக்கு இருக்கும் இடம் தெரியாமலேயே ஆக்கிரமிக்கப்பட்டு விட்டன. மாநிலத்தின் வளர்ச்சி சார்ந்த திட்டங்களுக்காக சில நீர் நிலைகளில் கட்டிடங்கள் கட்டப்பட்டுள்ளன என்பது ஒரு புறமிருக்க, தண்ணீர் தேவைக் கும் நிலத்தடி நீர் அதிகரிப்பதற்கும் காரணமான ஊரணிகளையும், குட்டைகளையும் பராமரிக்க அதிமுக அரசு முற்றிலும் தவறி விட்டது. பருவமழை பொய்த்துள்ள நிலையில், இவற்றை தூர் வாருவது குறித்தோ அல்லது பாதுகாப்பது குறித்தோ அதிமுக அரசு கடந்த ஆறு வருடத்தில் ஒரு துரும்பைக் கூட தூக்கிப் போடவில்லை. கடந்த ஐந்து வருட அதிமுக ஆட்சியில் பொதுப்பணித்துறையின் சார்பில் நீர் மேலாண்மைக்காக 3500 கோடி ரூபாய் செலவிடப்பட்டுள்ளதாக கணக்கிடப்பட்டிருக்கிறது. அந்தப் பணிகள் உருப்படியாக நடைபெற்றிருந்தால், கடந்த 2015 டிசம்பரில் பெய்த கனமழையினால் கிடைத்த தண்ணீரை கடலில் வீணாகக் கலக்காமல் சேமித்து வைத்திருக்க முடியும். பெருவெள்ளத்தால் சென்னை, காஞ்சிபுரம் உள்ளிட்ட மாவட்ட மக்கள் பேரழிவைச் சந்தித்த கொடூர நினைவுகள் இன்னும் மறையாத நிலையில், அவர் கள் உள்பட தமிழகத்தில் வாழும் பலரும் கடுமையான குடிநீர் பஞ்சத்தை இப்போது சந்தித்துக் கொண்டிருப்பதிலிருந்தே அதிமுக அரசின் நிர்வாக லட்சணத்தை காண முடியும். தமிழகத்தில் தொடர்ச்சியான நடைபெறும் மணல் கொள்ளையைத் தடுக்கும் வகையில் நீதிமன்றங்கள் உத்தரவுகள் பிறப்பித்தாலும் அதை நிறைவேற்ற அதிமுக அரசு தயாராக இல்லை. அரசின் அலட்சியப் போக்கினாலும் இயற்கையின் பருவநிலை மாறுபாடுகளாலும் தமிழகம் மிகப்பெரிய குடிநீர் பிரச் சினையை சந்தித்து வருகிறது. தாய்மார்கள் காலிக்குடங்களுடன் போராடும் வேதனைக் காட்சிகளை மாநிலத்தின் பல பகுதிகளிலும் காண்கிறோம். திமுக அரசு ஆட்சியில் இருந்தபோது அன்றைய முதல்வரான தலைவர் கருணாநிதி தமிழகத்தின் எதிர்கால நலன் கருதி, தொலைநோக்குப் பார்வையுடன் எப்படி செயல்பட்டார் என்பதை அவரது உடன்பிறப்புகளான நீங்கள் அறிவீர்கள். உங்களில் ஒருவனான நானும் அறிவேன். மகாத்மா காந்தி தேசிய ஊரக வேலை வாய்ப்புத் திட்டம் மூலம் ஏரிகள், குளங்களை தூர்வாரும் பணியை தீவிரமாக செயல்படுத்தியது. 1996-2001 ஆட்சிக்காலத்தில் நமக்கு நாமே திட்டத்தின் கீழ் ஏரி, குளங்களை சீரமைக்க திட்டம் வகுத்து செயல்படுத்தியது. காவிரி டெல்டா மாவட்டம் முழுவதும் பாசனத்திற்கான வாய்க்கால்களை கழக அரசு தூர் வாரியது போல எந்த அரசும் செய்யவில்லை என்பதை அப்போது மாற்றுக்கட்சியினரும் ஒப்புக்கொண்டனர் என்பது வரலாறு. இன்றோ, அதிமுக அரசின் அலட்சியத்தால், தமிழகத்தின் முக்கிய ஆறுகள் மூலமாக ஆண்டுதோறும் கடலில் கலக்கும் நீரின் அளவு மட்டும் 259 டி.எம்.சி.க்கு மேல் இருக்கிறது என்று ஒரு புள்ளிவிவரம் கூறுகிறது. இதுபோன்ற நிலையைத் தவிர்க்கத்தான், 2006-2011ல் தலைவர் கருணாநிதி முதல் வராக இருந்த போது மாநிலத்திற்குள் ஓடும் நதி நீர் இணைப்புத் திட்டங்களை வடிவமைத்து முதலில் காவிரி- குண்டாறு நதி நீர் இணைப்பு, பிறகு தாமிர பரணி- நம்பியாறு நதி நீர் இணைப்பு போன்ற தொலை நோக்குத் திட்டங்களை துவக்கி செயல்படுத்தினார். ஒகேனக்கல் கூட்டுக் குடிநீர் திட்டம், ராமநாதபுரம் காவேரி குடிநீர் திட்டம், வேலூர் கூட்டுக் குடிநீர் திட்டம், மீஞ்சூர் கடல் நீரை குடிநீராக்கும் திட்டம் என்று பல்வேறு குடிநீர் திட்டங்களை செயல்படுத்தினார் தலைவர் கருணாநிதி. அத்தகைய நல்ல திட்டங்களை தொடர்ந்து செயல்படுத்த தயக்கம் காட்டி-முடக்கிப்போடுவதே அதிமுக அரசின் வழக்கமாக இருந்து வருகிறது. மக்கள் நலனில் அக்கறை கட்டாத அதிமுக அரசின் நடவடிக்கைக்காக காத்திருந்தால் இனி பலனில்லை என்பது மட்டுமல்ல- விவசாயிகளும், பொது மக்களும் படும் இன்னல்களை தீர்க்க வேறு வழியில்லை என்ற நிலையில், நமக்கு நாமே என்ற முறையில், நமது தமிழக மக்களின் தாகம் போக்கவும், தமிழகத்தில் வறண்டு கிடக்கும் வயல்களின் வயிறு நிறையவும், அதன் காரணமாக விவசாயிகளின் உயிரைப் பாதுகாக்கவும் கருதி சென்னை தெற்கு மாவட்ட கழகத்தின் சார்பில் சட்டப்பேரவை உறுப்பினர் மா.சுப்பிரமணியத்தின் சீரிய முயற்சியில் சைதாப்பேட்டையில் நேற்று கோதண்டராம கோயில் குளத்தைத் தூர் வாரும் பணியைத் தொடங்கினேன். வெட்டி வா என்றால் கட்டி வரும் ஆற்றல் மிக்கவர்கள் தலைவர் கருணாநிதியின் உடன்பிறப்புகள் என்பதை உங்களில் ஒருவனாகக் களம் காணும் நான் அறிவேன். தமிழகத்தில் ஆங்காங்கு உள்ள குட்டைகள், குளங்கள், ஏரிகள், கண்மாய்கள், ஆறுகள் ஆகியவற்றை மேம்படுத்தவும், பாதுகாத்திடவும் கழகத்தினர் ஆக்கபூர்வமான செயல்பாடுகளை மேற்கொள்ள வேண்டும் என்பது எனது அன்பு வேண்டுகோள். மாவட்டக் கழகச் செயலாளர்களில் தொடங்கி நகர-ஒன்றிய-பேரூர்-கிளைச் செயலாளர்களும் மற்ற நிர்வாகிகளும் பொதுநல அமைப்புகளுடன் கழகத் தொண்டர்களையும், பொதுமக்களையும் இணைத்து, உரிய அனுமதியினைப் பெற்று இத்தகையப் பணிகளை மேற்கொள்ள வேண்டும். சொல்லால் அரசுக்கு விடுக்கப்படும் எச்சரிக்கையைவிட, இந்த செயல் கடும் எச்சரிக்கையாக அமையட்டும் அதிமுக அரசுக்கு! தண்ணீரைக் காத்து, தலைமுறையைக் காக்கும் பணியில் இன்றே-இப்போதே களம் காண்பீர். தமிழகம் காப்பீர்'' என்று ஸ்டாலின் கூறியுள்ளார்.


எங்கோ வாழும் முதலாளி தேவையா? தமிழ்நாட்டு மக்கள் தேவையா?- சத்யராஜ் கேள்வி

தூத்துக்குடியில் நடந்த ஸ்டெர்லைட்டுக்கு எதிரான நூறாவது நாள் மக்கள் போராட்டத்தில் போலீசார் நடத்திய தடியடியினால் வன்முறை வெடித்தது. அதிகம் திரண்ட போராட்டங்கரர்களை தடுத்து நிறுத்த முடியாமல் திணறிய போலீசார் துப்பாக்கி சூடு நடத்தினர். இந்த துப்பாக்கி சூட்டில் ஒரு பள்ளி மாணவி உட்பட 11 பேர் இறந்துள்ளனர். இந்த துப்பாக்கி சூட்டை கண்டித்து எல்லா தரப்பிலிருந்தும் கண்டனங்கள் வலுத்துவர, திரைப்பட நடிகர் சத்யராஜ் இந்த துப்பாக்கி சூட்டை கண்டித்து வீடியோ ஒன்றை வெளியிட்டுள்ளார். அந்த வீடியோ பதிவில்,

''தூத்துக்குடியில் நடந்த கொடுமைக்கு எனது கண்டனத்தை பதிவுசெய்கிறேன். இறந்தவர்கள் அத்தனை பேருக்கும், அந்த குடும்பத்திற்கும் எனது ஆழ்ந்த இரங்கலை கூறிக் கொள்கிறேன். உடனடியாக ஸ்டெர்லைட் ஆலையை மூட வேண்டும். ஒன்றே ஒன்றை நாம் கவனத்தில் எடுத்துக்கொள்ள வேண்டும்.

எங்கோ வாழும் ஒரு முதலாளி நமக்கு முக்கியமா? இங்கு வாழும் நம் உறவுகளும், சொந்தங்களும், நம் தமிழ்நாட்டு மக்களும் முக்கியமா? என்பதை ஆராய்ந்து முடிவெடுக்க வேண்டும். இது நெஞ்சம் பதைக்க வைக்கிறது. மனதை மிகவும் வேதனைப்படுத்துகிறது. இந்தக் கொடுமைக்கு என்னுடைய கண்டனத்தை தெரிவித்துக்கொண்டு, இறந்தவர்களுக்கு என்னுடைய ஆறுதலையும் தெரிவித்துக்கொள்கிறேன். பெண்கள் இறந்திருக்கிறார்கள், மாணவர்கள் உட்பட 10-க்கும் மேற்பட்டோர் இறந்திருக்கிறார்கள். இதற்கு என்னுடைய ஆழ்ந்த இரங்கலை தெரிவித்துக்கொள்கிறேன். உங்களில் ஒருவனாக'' என்று தெரிவித்துள்ளார்.


மிஸ் ஹிட்ஸ் மலேசிய அழகு ராணி போட்டி

மிஸ் ஹிட்ஸ் மலேசிய அழகு ராணி போட்டியில் முதல் தகுதி சுற்றில் கோலக் கங்சார் மருத்துவமனையில் பணியாற்றி வரும் டாக்டர் ஷணாயா சுப்பிர மணியம் வாகை சூடினார். அண்மையில் தலைநகரில் பழைய கிள்ளான் சாலையில் உள்ள தங்கும் விடுதியில் நடைபெற்ற மிஸ் ஹிட்ஸ் அழகு ராணி போட்டியில் 50க்கும் மேற்பட்ட இந்திய இளம் பெண்கள் பங்குகொண்டனர். இந்நிலையில் மிஸ் ஹிட்ஸ் மலேசிய அழகு ராணி முதல் தகுதி சுற்றில் 12 போட்டியாளர்கள் இறுதி சுற்றுக்கு தேர்வு பெற்றனர். இதில் முதல் நிலை வெற்றியாளராக டாக்டர் ஷணாயா சுப்பிரமணியம் வெற்றி பெற்று வெ.4 ஆயிரம் ரொக்கப் பரிசையும் உல்லாசச் சுற்றுலாவையும் தட்டிச் சென்றார். இரண்டாவது நிலையில் நிஷா மோகனும் மூன்றாம் நிலையில் நளினி தயானந்தன் ஆகியோர் வெற்றிபெற்றனர். இதற்கிடையே இந்திய பெண்கள் மத்தியில் விழிப்புணர்வை ஏற்படுத்த வேண்டும் என்ற உன்னத நோக்கில் இப்போட்டிக்கு ஏற்பாடு செய்யப்பட்டதாக மெக் ஓஷனின் டத்தோஸ்ரீ டாக்டர் பெர்சன் சியா தெரிவித்தார். ஹெரி இண்டர்நேஷனல் டேலன் ஏற்பாட்டிலும் மெக் ஓஷன் ஆதரவிலும் நடைபெற்ற இப்போட்டிகளின் வழி இந்திய பெண்கள் தனித்துவம் மிக்கவர் களாக திகழ முடியும் என கூறிய ஹெரி, இது போன்ற போட்டிகள் வரும் காலங்களில் பிற மாநிலங்களிலும் நடத்தப்படும் என்றார். இதற்கிடையே மலேசியா, சிங்கப்பூர், சீனா, இந்தோனேசியா,அமெரிக்கா உள்ளிட்ட இதர நாடுகளில் மேக் மேக் ஓஷன் அமைப்பு தனது தொண்டூழிய பணிகளுடன் வர்த்தகத்தையும் மேற்கொண்டு வருவதும் குறிப்பிடத்தக்கது.


உங்களுடன் பயணிப்பது கடினம்’ - பா.ஜ.க-விலிருந்து விலகிய மகளிரணிச் செயலாளர்

பாரதிய ஜனதா கட்சியின் தமிழக மகளிரணிச் செயலாளர் மற்றும் ஊடகச் செய்தித் தொடர்பாளராக இருந்து வந்த ஜெமீலா தற்போது தனது பதவியை ராஜினாமா செய்வதாக அறிவித்துள்ளார்.

இதுகுறித்து ஜெமீலா கூறியிருப்பதாவது, “நான் கடந்த 2 ஆண்டுகளாக பாரதிய ஜனதா கட்சியில் இணைந்து, மாநில மகளிரணிச் செயலாளர் மற்றும் ஊடகச் செய்தித் தொடர்பாளர் என்ற பொறுப்புகளுடன் உண்மையான தொண்டராகக் கட்சிப் பணி செய்து வந்தேன் . பாரதிய ஜனதா கட்சியின் கொள்கைகள் மற்றும் பிரதமர் மோடியின் செயல்பாடுகளால் ஈர்க்கப்பட்டு, மத்திய அமைச்சர் பொன்.ராதாகிருஷ்ணன் முன்னிலையில் கட்சியில் என்னை இணைத்துக்கொண்டேன்.

இருப்பினும், எனக்கு கடந்த சில மாதங்களாகக் கட்சியின் செயல்பாடுகளில் பல்வேறு கருத்து வேறுடுகள் ஏற்பட்டுள்ளன. மேலும் தமிழக பா.ஜ.க-வின் கொள்கைகள் எழுத்தளவிலும் செயலளவிலும் மாறுபட்ட நடைமுறைகளைப் பின்பற்றுவதாகவும் உள்ளது. என்னைப்போன்ற கிறிஸ்துவ சிறுபான்மை சமூகத்தைச் சேர்ந்தவர்கள் இங்கு பயணிப்பது கடினம் என்பதை உணர்கிறேன். எனவே இன்று முதல் எனது அனைத்துப் பொறுப்புகளிலிருந்தும் அடிப்படை உறுப்பினர் பதவியிலிருந்தும் விலகுகிறேன்'' எனத் தெரிவித்துள்ளார்.


ஆயிரக்கணக்கானோர் பயன்படுத்தும் காப்பார் ஆற்றுப்பாலத்திற்கு ஆபத்து

பி. எம். குணா காப்பார். பத்தாண்டுகளுக்கும் மேல் பழைமையான இங்குள்ள காப்பார் பெரிய ஆற்றுப் பாலம் பாதுகாப்பாக இல்லை என்று பொது மக்கள் முறையிட்டனர். பாதசாரிகளும், பள்ளிப்பிள்ளைகளும் அதிகம் பயன்படுத்தும் சுங்கை பெசார் காப்பார் ஆற்றுப் பாலம் வலுவிழந்து வருவதாகவும் அதன் தரத்தை உயர்த்துவதற்கு பொதுப் பணித் துறை உடனடியாக நடவடிக்கை எடுக்க வேண்டும் என்றும் பொது மக்கள் வலியுறுத்தினர். மோட்டார் சைக்கிளோட்டிகள், மிதி வண்டியோட்டிகள், இரண்டு இடைநிலைப் பள்ளி மாணவர்கள், தொழிற்சாலை வேலையாட்கள் உட்பட தினமும் ஆயிரக்கணக்கான வர்கள் பகலிலும். இரவிலும் அந்த முதன்மையான ஆற்றுப் பாலத்தை பயன்படுத்துகின்றனர். ஆனால், பல ஆண்டுகளுக்கு முன் மரக் கட்டைக ல் கட்டப்பட்ட அப்பாலம் தற்சமயம் மக்கிப் போய் விட்டது என்று பொது மக்கள் புகார் எழுப்பினர். மேலும் ஆற்றின் இரு புறங்களிலும் புதர் மண்டிக் கிடப்பதால் அப்பாலம் குறிப்பாக இரவில் பாதுகாப்பானதாக இல்லை என்று அவர்களில் சிலர் கூறினர். பாலம் அமைந்துள்ள பகுதியில் தெரு விளக்குகளும் சில வேலைகளில் செயலிழந்து போவதால் பொது மக்களின் பாதுகாப்புக்கு மிரட்டல் ஏற்பட் டுள்ளதாகவும் அறிய வருகிறது.காப்பார் ஜாலான் ஹம்சா ஆலாங் இராஜதுரை தங்கையா (வயது 63), தாமான் இந்தான் சுரேஸ் சுப்ரமணியம் (வயது 52), ரவிச்சந்திரன் சத்தியா (வயது 49), கம்போங் பத்து செம்பிலான் குணசீலன் ஏழுமலை (வயது 39), தாமான் இந்தான் ஜெயா கணபதி சுப்பராயன் (வயது 70), மாரி முத்து முத்துசாமி (வயது 62), தாமான் முத்தியாரா செல்வம் (வயது 56), தாமான் செமந்தா சத்தியசீலன் நடராஜா (வயது 40), கம்போங் பத்து செம்பிலான் கல்தீப் சிங் அர்வான் சிங் (வயது 38), தாமான் அமான் கேசவன் மனோகரன், ஆகியோர் 10 ஆண்டுகளுக்கும் மேல் பழை மையான சம்பந்தப்பட்ட பாலத் தின் தரம் உயர்த்தப்பட வேண் டும் என கோரிக்கை விடுத்தனர். அப்பாலம் கட்டப்பட்டு இதற்கு முன் ஒரு முறை மட்டுமே சீரமைக்கப்பட்டதாக அறிய வருகிறது. பரப்பரப்பான காப்பார் சாலை சமிஞ்சை விளக்குப் பகுதியை தவிர்ப்ப தற்கு பொது மக்களும் பள்ளி பிள்ளைகளும் அப்பாலத்தை பயன்படுத்தி வருகின்றனர். ஆனால், அது காலத்துக்கு ஏற்றதாக இல்லை என்றும் இரும்பிலான உறுதியான அகன்ற பாலம் கட்டுவதற்கு பொதுப் பணித் துறை முன் வர வேண்டும் என்று அவர்கள் வலியுறுத்தினர்.


மக்களின்  தீர்ப்பை மதிக்கிறேன்

கோலாலம்பூர்,

மக்களின் தீர்ப்பை தாம் மதிப்பதாக முன்னாள்  பிரதமர் டத்தோ ஸ்ரீ நஜீப் துன் ரசாக் நேற்று வாக்குறுதி அளித்தார். நேற்று முன்தினம்  நடைபெற்ற பொதுத் தேர்தலில்  தேசிய  முன்னணி   அதிர்ச்சி தோல்வி அடைந்த பின்னர் முதன் முறையாக பொது மக்களின் முன்னிலையில் தோன்றிய அவர் இந்த உறுதி மொழியை அளித்தார். மக்களின் தீர்ப்பை நான் ஏற்றுக் கொள்கிறேன். நாடாளுமன்ற ஜனநாயகத்தின் கொள்கைகளை  மதிக்கும் கடப்பாட்டை தேசிய முன்னணி கொண்டிருக்கிறது என்று அவர் தெரிவித்தார்.

Read More: Malaysia Nanban Tamil Daily on 11.5.2018


சாதனைப் பெண் வைஷ்ணவிக்குப் பின்னால் இத்தனை துயரங்களா?

புற்றுநோய் - இதுதான் வாழ்க்கையின் இறுதி எல்லை என்று பலரும் நினைத்து விடுகின்றனர். ஆனால், சோகத்தின் உச்சியில் கண்களிலிருந்து கன்னத்தில் வழிந்தோடும் கண்ணீரைத் துடைத்து விட்டு, எதிர்நீச்சல் போடுவதில்தான் வாழ்வில் புதிய நம்பிக்கை, ஏன், புதிய வாழ்க்கையே கிடைக்கிறது என்கிறார் சிலாங்கூர், ஷா ஆலமைச் சேர்ந்த 28 வயது வைஷ்ணவி இந்திரன் பிள்ளை.

மார்பக புற்றுநோயால் பாதிக்கப்பட்ட வைஷ்ணவி, அதற்கான சிகிச்சையை எடுத்துக் கொண்டார். அதிலிருந்து மீண்டு வந்த நிலையில் மீண்டும் இரண்டா வது முறையாக முதுகெலும்பு புற்றுநோய் தாக்க, மீண்டும் சிகிச்சை பெற்று மீண்டு வந்திருக்கிறார். அண்மையில் மணப்பெண் கோலத்தில் இவர் எடுத்துக்கொண்ட நிழற்படங்கள் சமூக வலை தளங்களில் மிகவும் பரவலாகப் பகிரப்பட்டு வந்தன.

பட்டுப்புடவை, அலங்காரம், நெற்றிச்சூடி, ஆரம் நெக்லஸ் என நகைகள் அணிந்து முகத்தில் நாணச் சிரிப்புடன் புகைப்படத்தில் மணப்பெண் கோலத்தில் இவர் காணப்படுவார். இதுபோன்ற எல்லா அலங்காரங்களுடன் காணப்பட்டாலும் தலையலங்காரம் மட்டும்தான் இல்லை.நாணச் சிரிப்புக்கு பதிலாக தன்னம்பிக்கையுடன் கூடிய புன்னகை, கை கால்களில் மருதாணி சிவப்பு, உதட்டில் லிப்ஸ்டிக் சிவப்பு, செந்நிறப் புடவை என அழகாக தோற்றமளித்தாலும், தலையில் முடி இல்லாதது ஒரு குறையாகத் தெரிகிறதா?

இந்த மணப்பெண்ணின் தலையில் மலர்கள் இல்லாததை ஒரு குறையாக அவர் நினைக்கவே இல்லை. நாமும் அப்படி நினைத்து விடக்கூடாது. காரணம்,   இந்தப் பெண் கடந்து வந்த பாதையும் மலர்ப்பாதை அல்ல. இவர்தான் வைஷ்ணவி.

“கீமோதெராப்பி” சிகிச்சை காரணமாக தன் கூந்தலை இழந்தார்.  அழகில் அதிக கவனம் செலுத்தும் பெண்கள், நோயின் பாதிப்பில் இருந்து மீண்டு வந்தாலும், அதன் தாக்கத்தினால் ஏற்படும் மனசோர்விலிருந்து மீண்டு வருவது அரிது. ஆனால், வைஷ்ணவி அப்படியல்ல.  அவரின் தன்னம்பிக்கை மற்றவர்களுக்கு   உந்துசக்தியாக மாறிவிட்டது.

கீமோதெராப்பி சிகிச்சையால் தலைமுடி கொட்டிப்போக, உடல் பொலிவிழந்துவிட்டது. இது வைஷ்ணவிக்கு  மன உளைச்சலைத் தந்தாலும்  தன் துக்கத்திலிருந்து விடுபட்டு, இன்று உலகிற்கே தன்னம்பிக்கை நட்சத்திரமாய் மிளிர்கிறார்.

புன்னகையில் கவலையை மறைத்தார்

வைஷ்ணவியின் முகத்தில் வருத்தமோ சோகத்தையோ நாம் காண முடியாது. அவரின் நிழற்படங்கள் இதற்கு சான்று. அதற்குப் பதிலாக மலர்ந்த புன்சிரிப்பும் தன்னுடைய கனவு நனவான மகிழ்ச்சியும்தான் அதில் தென்படுகிறது. வைஷ்ணவி தமது அனுபவங்களை இவ்வாறு பகிர்ந்துகொள்கிறார்:

“இந்தியா, தமிழ்நாட்டை பூர்வீகமாகக் கொண்ட நான், குடும்பத்துடன் மலேசியாவில் வசிக்கிறேன். அம்மா, அப்பா, அக்கா என்ற ஒரு சிறு குடும்பம். நான் பொறியியல் துறையில் கல்வியை முடித்து விட்டு, சில ஆண்டுகள் பணிபுரிந்தேன்”.

“பரதநாட்டியமும், கர்நாடக இசையும் எனக்கு மிகவும் பிடித்தமானவை. நன்றாக சமைப்பேன். ஊர் சுற்ற மிகவும் பிடிக்கும், நண்பர்களும் அதிகம். அது மட்டுமா? அலங்காரம் செய்து கொள்வதும், நன்றாக உடுத்துவதிலும் ஆர்வம் அதிகம்”.

“எனக்கு மார்பக புற்றுநோய் இருப்பதாக 2013-இல் தெரியவந்தது. உண்மையில் அப்போது நான் மிகவும் உடைந்து போனேன். அதுவரை வாழ்க்கையை விளையாட்டாகவே எடுத்துக் கொண்டிருந்த எனக்கு புற்றுநோய் என தெரிந்ததும் வாழ்க்கையே மாறிவிட்டது. ஆனால், எப்படியும் மீண்டு விடுவேன் என்ற நம்பிக்கையை மட்டும் நான் கைவிடவில்லை”.

“சில ஆண்டுகள் சிகிச்சைக்குப் பிறகு இயல்பு நிலைக்கு திரும்பினேன். ஆனால் 2018-இல் மீண்டும் முதுகெலும்பையும் கல்லீரலையும் புற்றுநோய் தாக்கியது. என் தன்னம்பிக்கை அந்த கனம் தடம் புரண்டது.  வாழ்வா சாவா என்ற நிலைக்கு என்னை தள்ளியது”.

“புற்றுநோய் உடலை மட்டுமல்ல, மனதையும் அரித்து கவலைகளையும் அச்சத்தையும் கூடுதலாகத் தரும் ஒரு நோய். அது நோயாளியை மட்டுமா பாதிக்கிறது? அதன் தாக்கத்தை குடும்பமே உணர்கிறது. என் குடும்பம் முற்றாக  நிலை குலைந்து போனது. என் வேதனைகளைப் பார்த்து என் குடும்பத்தினர் பட்ட துயரத்தை வார்த்தைகளால் வர்ணித்துவிட முடியாது”

மலேசியாவில் அரசு மருத்துவமனையில் புற்றுநோய் சிகிச்சைக்கான சிறப்பு வசதிகள் இல்லாததால், தனியார் மருத்துவமனையில் சிகிச்சை எடுத்துக்கொள்ள வேண்டிய கட்டாயம். எனவே பொருளாதாரச் சிக்கல்களும் எழுந்தன. இதுவரை 16 முறை கீமோதெராப்பி சிகிச்சை எடுத்துக் கொண்டிருக்கிறேன்.இந்நோயைப் பற்றி வெளியில் சொல்ல ஆரம்பத்தில் தயங்கினேன்.  குடும்பத்தினரும், சில நண்பர்களும் ஆறுதலாக துணை நின்றா லும், உலகத்தில் இருந்து தனித்து விடப்பட்டது போல் உணர்ந்தேன்.

என்னுடைய நோயைப் பற்றி வெளியே தெரிந்தால், உலகத்தில் இருந்து நான் தனிமைப்படுத்தப்படுவேன், ஆண்கள் விலகுவார்கள், திருமணத்தில் பிரச்சினை ஏற்படும் என்று பெற்றோர் பயந்தார்கள்.ஆனால், நான் இன்ஸ்ட்ராகிராமில் என்னுடைய புற்றுநோய் பற்றி பதிவிட்டேன். பலரிடமிருந்து ஆக்கப்பூர்வமான எதிர்வினைகள் வந்ததைப் பார்த்து எனக்கு புதிய நம்பிக்கை பிறந்தது.

ஒருநாள் நெட்ஃபிலிக்ஸில் திரைப்படம் பார்த்துக் கொண்டிருந்தேன். அப்போது, மணப்பெண்ணாக போட்டோஷுட் ஏன் எடுத்துக் கொள்ளக்கூடாது என்ற எண்ணம் திடீர் என்று தோன்றியது. யாரும் என்னை காதலிப்பார்களா, எனக்கு காதலன் கிடைப்பானா, திருமணம் நடக்குமா? என்று எனக்குத் தெரியாது. ஆனால் மணப்பெண் அலங்காரத்தில் புகைப்படங்கள் எடுத்துக் கொள்ள விரும்பினேன்.

உடனே, புகைப்படக் கலைஞர், ஒப்பனைக் கலைஞர்களை தொடர்பு கொண்டு ஆலோசித்தேன். அவர்கள் எனக்கு உற்சாகமளித்தார்கள். அப்போதுகூட எனது புகைப்படங்கள் இவ்வளவு பிரபலமாகும் என்று நான் நினைத்துக்கூடப் பார்க்கவில்லை. ஆனால் நிறைய பெண்கள் என்னுடைய புகைப்படத்தை பார்க்க வேண்டும் என்று விரும்பினேன். அதேபோல் நடந்தும்விட்டது.

இன்ஸ்ட்ராகிராமில் புகைப்படம் வெளியிட்ட பிறகு, புற்றுநோயால் பாதிக்கப்பட்ட பெண்கள் உட்பட ஆயிரக்கணக்கானவர்கள் எனக்கு வாழ்த்துச் செய்தி அனுப்பினார்கள். அவர்களுக்கு ஊக்கம் அளிக்கும் உந்துசக்தியாய் நான் இருப்பதாகச் சொன்னார்கள். அது எனக்கு மகிழ்ச்சியைத் தந்தது.

“உண்மையில் அழகு என்பது பார்ப்பவர்களின் கண்ணோட்டத்தைப் பொறுத்தது” என புத்தகங்களில் படித்திருக்கிறேன்; அதை நிதர்சனமாக இன்று உணர்கிறேன். அழகாக இருப்பதாக நாம் உணர்ந்தால், உண்மையில் நாம் அழகாகத்தான் இருப்போம் என்பதை புரிந்து கொண்டேன். அழகு என்பது, நம்மை நாமே நேசிப்பது என்பதும், தன்னம்பிக்கையாக இருப்பதுதான் என்றும் புரிந்து கொண்டேன் என்றார் வைஷ்ணவி.


15 ஆண்டுகளாக குகையில் சிறுமையை பாலியல் வன்கொடுமை செய்த மந்திரவாதி

இந்தோனேசியாவில் வசித்து வரும் தம்பதி கடந்த 15 வருடங்களுக்கு முன்பு தங்களது 13 வயது பெண்ணுக்கு பேய் பிடித்துவிட்டது என்று ஷாமன் என்னும் மந்திரவாதியை பார்த்துள்ளனர். அதன் பின் அந்த பெண் காணவில்லை, இதைப்பற்றி மந்திரவாதி, அந்த பெண் வேலைக்காக ஜகார்தா நகருக்குச் சென்றுவிட்டாள் என்று பெற்றோரை சமாளித்துள்ளார். இதனையடுத்து அந்த மந்திரவாதி அந்த பெற்றோர்களை தொடர்புகொள்ளாமலே இருந்துள்ளார்.

இந்நிலையில், கடந்த செவ்வாய்கிழமை அன்று போலீசாருக்கு கொடுத்த தகவலின் பேரில் ஷாமன்(தற்போது 83வயது) மந்திரவாதி வீட்டுக்கு அருகில் இருக்கும் குகையில் இருந்து ஒரு 28 வயது பெண் மீட்கப்பட்டிருக்கிறார். விசாரணையில், மந்திரவாதி ஆம்ரின் என்ற சிறுவனின் ஆவி தனக்குள் புகுந்திருக்கிறது. அவன் உன் ஆண்மகன் என்று நம்ப வைத்து 15 வருடம் குகையில் வைத்து மந்திரவாதி பாலியல் வன்கொடுமை செய்துள்ளாதாக பாதிக்கப்பட்ட பெண் தெரிவித்துள்ளார். அந்த பெண்ணை காலையில் குகையிலும், இரவில் தன் வீட்டு அருகே இருக்கும் குடிசையிலும் தங்கவைத்துள்ளார். அப்பெண் கற்பம் ஏற்படாமல் இருக்க பலமுறை மாத்திரைகள் கொடுத்துள்ளதாகவும் சொல்கின்றனர்.

இதனைத்தொடர்ந்து காவல்துறை அவரின் மீது வழக்குத்தொடர்ந்துள்ளது. இந்த வழக்கில் குற்றவாளி என அறிவிக்கப்பட்டால் மந்திரவாதிக்கு 15 வருட சிறை தண்டனை கிடைக்கும் என கூறப்படுகிறது. கிராமத்தில் பிரபலமடைந்த அந்த மந்திரவாதியிடம் இதுபோன்று பலர் சிக்கி இருக்க கூடும் என அந்நாட்டின் பெண் வன்கொடுமைக்கு எதிரான தேசிய ஆணைய தலைவி சிதோரஸ் கூறியுள்ளார்.


ஒரு நாள் தாகத்தை தீர்க்க முடியாமல் தவிக்கும் அஷ்வின்!

மும்பை, ஜன. 18- இந்திய கிரிக்கெட் வீரர் அஷ்வின் கடந்த ஒரு ஆண்டாக ஒருநாள் அரங்கில் விக்கெட் கைப்பற்ற முடியாமல் தவித்து வருகிறார். இந்திய கிரிக்கெட் அணியின் நட்சத்திர சுழற்பந்துவீச்சாளர் ரவிச்சந்திரன் அஷ்வின். டெஸ்ட் அரங்கில் ஜொலிக்கும் நட்சத்திரமாக உள்ள இவருக்கு கடந்த ஆண்டு மிகவும் வெற்றிகரமாகவே அமைந்தது. குறிப்பாக இங்கிலாந்து அணிக்கு எதிரான ஐந்து போட்டிகள் கொண்ட டெஸ்ட் தொடரில் மூன்று முறை ஆட்டநாயகன் விருதை வென்றார். இத்தொடரில் தொடர்நாயகன் விருது, இவருக்கு வழங்காமல், அணித்தலைவர் கோஹ்லிக்கு வழங்கப்பட்டது ஒரு பக்கம் பெரும் சர்ச்சையாகவே வெடித்தது. இருப்பினும் ஜாம்பவான்களான சச்சின், டிராவிட் ஆகியோருக்கு அடுத்தபடியாக சிறந்த டெஸ்ட் கிரிக்கெட் வீரர் விருதை அஷ்வின் வென்றார். இரண்டாவது குழந்தைக்கு தந்தை என ஆண்டு முழுவதும் அஷ்வினுக்கு சிறந்த ஆண்டாகவே அமைந்தது. இப்படி டெஸ்ட் அரங்கில் கொடிகட்டி பறந்த அஷ்வின் ஒருநாள் கிரிக்கெட்டில் கடந்த 2016ல் ஆஸ்திரேலிய அணிக்கு எதிராக 2 ஒருநாள் போட்டியில் மட்டும் பங்கேற்று 2 விக்கெட் மட்டுமே கைப்பற்றினார். தற்போது இங்கிலாந்துக்கு எதிரான முதல் ஒருநாள் போட்டியில் ரவிந்திர ஜடேஜாவுடன் ஜோடி சேர்ந்த இவர், 8 ஓவர்கள் வீசி 63 ஓட்டங்கள் கொடுத்து விக்கெட் வீழ்த்த தவறினார். சமீபகாலமாக ஒருநாள் போட்டிகளில் பங்கேற்காததும் இவரால் விக்கெட் கைப்பற்றமுடியாமல் போனதற்கு ஒருகாரணம். இதை இந்த ஆண்டிலாவது அஷ்வின் மாற்றி எழுதுவார் என ரசிகர்கள் மத்தியில் அதிக எதிர்பார்ப்பு ஏற்பட்டுள்ளது.


கௌதமாலாவில் மக்கள் கூட்டத்தின் மீதுச் லோரி மோதிய விபத்தில் 30 பேர் பலி

கௌதமாலா சிட்டி,

கௌதமாலா நாட்டில் நகராட்சி அலுவலகம் அருகே திரண்டிருந்த மக்கள் கூட்டத்திற்குள் லோரி புகுந்து நசுக்கியதில், 30 பேர் பலியாகியுள்ளனர். 17 பேர் படுகாயமுற்றனர். மத்திய அமெரிக்க நாடான கௌதமாலாவில் உள்ள நகுவாலா பகுதியில், நேற்று முன்தினம் இரவு அதிவேகமாக வந்த லோரி ஒன்று திடீரென ஓட்டுனரின் கட்டுப்பாட்டினை இழந்து மக்கள் கூட்டத்தில் புகுந்தது. நகராட்சி அலுவலகம் அருகே இந்த விபத்து நடந்தது. லோரியில் சிக்கிய பலர் உடல் உறுப்புகள் சிதைந்த நிலையில் ரத்த வெள்ளத்தில் சரிந்தனர்.

தகவல் அறிந்து சம்பவ இடத்திற்கு போலீசாரும் தீயணைப்பு படையினரும் விரைந்து மீட்பு பணியில் ஈடுபட்டனர். இந்த விபத்தில் சுமார் 30 பேர் பலி யாகினர்.  இந்த துயர சம்பவத்தில் 17 பேர் படுகாயமுற்றனர். உடனடியாக அவர்களை அருகிலிருந்த மருத்துவமனைக்குக் கொண்டு சென்றனர். அவர்க ளுக்கு தொடர்ந்து சிகிச்சை அளிக்கப்பட்டு வருகிறது.

இந்நிலையில் கௌதமாலாவின் அதிபர் ஜிம்மி மொரால்ஸ் தனது டுவிட்டர் பக்கத்தில்,  இந்த கோர சம்பவத்தை நினைத்து மிகவும் வருந்தினேன். இந்த விபத்தில் 30 பேர் உயிரிழந்துள்ளனர். இவர்களின் குடும்பங்களுக்கு நாங்கள் தேவையான உதவிகளை செய்து கொண்டிருக்கிறோம். உயிரிழந்தவர்களின் குடும்பங்களுக்கு என் ஆழ்ந்த இரங்கலை தெரிவித்துக் கொள்கிறேன் என பதிவிட்டுள்ளார்.


`இரண்டாம் நம்பர் பிசினஸ்; கலப்பட கருப்பட்டி!' - கருணாஸை முடக்கும் எடப்பாடி பழனிசாமி

கருணாஸ் எம்.எல்.ஏவைக் காவலில் எடுத்து விசாரிப்பதற்காக நீதிமன்றத்தில் மனுத்தாக்கல் செய்துள்ளனர் போலீஸார். `கருணாஸை இயக்கியது யார் என்பதை அறிவதில் உறுதியாக இருக்கிறார் முதல்வர். தினகரனுக்கு செலவு செய்யும் கருணாஸ் தரப்பினர் குறித்தும் உளவுத்துறை போலீஸார் அறிக்கை ஒன்றை அளித்துள்ளனர்' என்கின்றனர் கோட்டை வட்டாரத்தில்.

சென்னை, வள்ளுவர் கோட்டத்தில் முக்குலத்தோர் புலிப்படை சார்பில் ஆர்ப்பாட்டம் ஒன்று நடந்தது. இந்த நிகழ்ச்சியில், எடப்பாடி பழனிசாமிக்கு மிரட்டல் விடுக்கும் வகையிலும் குறிப்பிட்ட ஒரு சமூகத்தைப் பற்றியும் சர்ச்சைக்குரிய வகையில் பேசியிருந்தார் கருணாஸ். அவரது இந்தப் பேச்சுக்கு எதிராக நாடார் சமூக அமைப்புகளும் போர்க்கொடி உயர்த்தின.

இதனையடுத்து, கருணாஸ் பேசிய வீடியோ பதிவை வைத்து அவர் மீது எட்டுப் பிரிவுகளின்கீழ் வழக்குப் பதிவு செய்தனர். பின்னர், சாலிகிராமத்தில் உள்ள வீட்டில் வைத்து கருணாஸைக் கைது செய்தனர். இதன்பின்னர், கருணாஸ் பேச்சின் பின்னணி குறித்து விசாரிப்பதற்காக 7 நாள் போலீஸ் காவல் கோரி, எழும்பூர் நீதிமன்றத்தில் மனுத்தாக்கல் செய்துள்ளனர் நுங்கம்பாக்கம் போலீஸார்.

முதல்வரை மிரட்டியது; ஐ.பி.எஸ் அதிகாரி அரவிந்தனை மிரட்டியது; தினமும் குடிப்பதற்காக ஒரு லட்சம் செலவு செய்வது; இந்தப் பணம் வரக் கூடிய பின்னணி ஆகியவை குறித்து முழுமையாக ஆராய உள்ளனர். இதையறிந்து ஜாமீன் கேட்டு மனுத்தாக்கல் செய்திருக்கிறார் கருணாஸ். அந்த மனுவில், `நான் எந்தக் குற்றமும் செய்யவில்லை. பொதுக்கூட்டத்தில் பேசியதை வைத்து வழக்கு போட்டுள்ளனர். வேண்டும் என்றே என்னை உள்நோக்கத்துடன் கைது செய்துள்ளனர்' எனக் குறிப்பிட்டுள்ளார்.

கருணாஸ் விவகாரம் குறித்து நம்மிடம் பேசிய அ.தி.மு.க முன்னணி நிர்வாகி ஒருவர்,``சாதிரீதியாக கருணாஸ் முன்வைத்த தகவல்கள் அடிப்படை ஆதாரமற்றவை. யாருடைய சுயநலத்துக்காக அவர் சாதியை இழுத்துப் பேசினார் என்பது குறித்து தீவிர விசாரணை நடந்து வருகிறது. சசிகலா கணவர் எம்.நடராஜன் செய்த அதே தவறைத்தான் இவரும் செய்கிறார்.

சமூகரீதியான மோதலை அதிகப்படுத்துவதன் மூலம், குறிப்பிட்ட ஒரு சமூகத்தின் வாக்குகளை ஒட்டுமொத்தமாக அறுவடை செய்வதுதான் இவர்களின் நோக்கமாக இருந்திருக்கிறது. இதன் அடுத்தகட்டமாக கருணாஸுக்கு நெருக்கடிகளைக் கொடுத்து, அவர்மீது சட்டபூர்வமான நடவடிக்கைகளைத் தொடங்கவும் சில அமைப்பினர் தயாராக இருக்கிறார்கள்.

கருணாஸ் அமைப்பினர் நடத்தி வரும் சட்டவிரோத தொழில்கள் குறித்தும் விரிவான பட்டியல் சேகரிக்கப்பட்டு வருகிறது. சிறையிலிருந்து வெளியில் வந்தாலும் கருணாஸால் இனி நிம்மதியாக இருக்க முடியாது. இந்த விவகாரத்தை எடப்பாடி பழனிசாமியும் அவ்வளவு எளிதில் விடுவதாக இல்லை. கருணாஸுக்கு எதிராக நாடார் சமூகத்தினர் களமிறங்கியிருப்பதை மகிழ்ச்சியுடன் வரவேற்கிறார் முதல்வர். கருணாஸ் கைதுக்கு அவரது சமூகத்தைச் சேர்ந்த அமைச்சர்களே எதிர்ப்பு தெரிவிக்கவில்லை" என விவரித்தவர்,

``முக்குலத்தோர் சமூக வாக்குகளை குறிப்பிட்ட ஒரு கட்சியின் பக்கம் கொண்டு வருவதற்காகத்தான் இவ்வாறு பேசியிருக்கிறார் கருணாஸ். இதன் பின்னணியில் யார் இருக்கிறார்கள் என்பதை அறிவதற்காகத்தான் போலீஸ் காவல் கேட்கப்பட்டிருக்கிறது. `நம்மைக் கைது செய்யாவிட்டால், எடப்பாடி இமேஜ் அடிபடும்' என நினைத்தார் கருணாஸ். அப்படியே கைது செய்தாலும் சமூகரீதியான மோதல்கள் நடக்கும் எனவும் சிலர் எதிர்பார்த்தனர். மனு வின் அடிப்படையில், 7 நாள் அல்லது இரண்டு நாள் போலீஸ் காவல் கிடைப்பதற்கான வாய்ப்பு உள்ளது. சமூகரீதியாக மோதலை உண்டாக்கி, தமிழ கத்தில் சட்டம் ஒழுங்கை சீர்குலைக்க நினைத்தார்களா என்பதையும் விசாரிக்க உள்ளனர் காவல்துறை அதிகாரிகள்.

முத்துராமலிங்கத் தேவர் ஜெயந்தி, வெங்கடேசப் பண்ணையார் நினைவு தினம் போன்றவற்றில் குழப்பத்தை ஏற்படுத்தும் திட்டமும் இருந்ததா என்பது வும் விசாரணையின் மைய நோக்கமாக இருக்கப்போகிறது. இதுகுறித்து அறிக்கை அளித்துள்ள உளவுத்துறை அதிகாரிகளோ, `கருணாஸைச் சுற்றி யிருப்பவர்கள் யாரும் நமக்கு சாதகமாக இருக்கப் போவதில்லை. கருணாஸுக்கு ஆதரவாக அவரது சமூக அமைச்சர்களே வர மாட்டார்கள்.

கந்துவட்டி தடைச் சட்டம் போன்றவற்றின் அடிப்படையில் கருணாஸ் ஆதரவாளர்கள் மீது கடும் நடவடிக்கை எடுக்க வேண்டும். இவர்களில் சிலர்தான் தினகரனுக்குச் செலவழித்துக் கொண்டிருக்கிறார்கள். இரண்டாம் நம்பர் பிசினஸ் செய்து இவர்களில் சிலர் தினகரனுக்குச் செலவு செய்கின்றனர். குறிப்பாக, இவர்களில் சிலர் கலப்படக் கருப்பட்டியைத் தயாரித்து கொள்ளை லாபம் சம்பாதிக்கின்றனர். இதைக் கண்டறிந்து விற்பனையைத் தடுக்க வேண்டும்' எனக் குறிப்பிட்டுள்ளனர். இந்த அறிக்கையின் அடிப்படையில் நடவடிக்கை எடுப்பதற்கும் முதல்வர் அனுமதி அளித்துவிட்டார்.


இலங்கை குண்டுவெடிப்பு.. சென்னையில் 26ம் தேதி சீமான் போராட்டம்!

சென்னை:

இலங்கையில் நடைபெற்ற வெடிகுண்டு தாக்குதலை கண்டித்து ஏப்ரல் 26ம் தேதி நாம் தமிழர் கட்சி சென்னையில் ஆர்ப்பாட்டம் நடத்த இருக்கிறது.

நேற்று முதல்நாள் இலங்கையில் கொடூரமான குண்டுவெடிப்பு தாக்குதல் நடைபெற்றது. இந்த குண்டுவெடிப்பில் 300க்கும் அதிகமானோர் பலியா னார்கள். இலங்கையில் அடுத்தடுத்து 3 தேவாலயங்கள், 4 ஹோட்டல்கள் உட்பட 8 இடங்களில் குண்டுவெடிப்பு நிகழ்ந்து உள்ளது. இந்த குண்டு வெடிப்பிற்கு எதிராக தற்போது நாம் தமிழர் கட்சி களமிறங்கி உள்ளது .

இலங்கை குண்டு வெடிப்பு குறித்து நேற்று முதல்நாள் அறிக்கை வெளியிட்ட நாம் தமிழர் கட்சியினர் ஒருங்கிணைப்பாளர் சீமான், 2 லட்சம் தமிழர்கள் சிங்கள பேரின வாதத்தின் தாக்குதலுக்கு உள்ளாகி, நீதிகேட்டு இன்றும் நாம் போராடிக் கொண்டிருக்கிற வேளையில், இத்தாக்குதலானது பெரும் ஐயத்தை தோற்றுவிக்கிறது.

இந்த தாக்குதல் பெரும் சந்தேகத்தை கிளப்புகிறது. இந்திய உளவு அமைப்பு இலங்கை அரசுக்கு 4 நாட்களுக்கு முன்பே எச்சரிக்கை கொடுத்துவிட்ட பிறகும் இலங்கை அரசு மெத்தனமாக இருந்ததன் மர்மம் என்ன? இது பல கேள்விகளை எழுப்புகிறது.

இலங்கையில் தேர்தல் நெருங்குகிற வேளையில், அதுவும் தமிழர்கள் அதிகம் கூடும் பகுதிகளில் நடத்தப்பட்டிருக்கிற தாக்குதல் சிங்கள அரசு மீதே ஐயத்தை ஏற்படுத்துகிறது என்று குறிப்பிட்டு இருந்தார். இந்த நிலையில் இந்த குண்டுவெடிப்பிற்கு எதிராக தற்போது சீமான் தலைமையில் போராட்டம் நடக்க உள்ளது.

இலங்கையில் நடைபெற்ற வெடிகுண்டு தாக்குதலை கண்டித்து ஏப்ரல் 26ம் தேதி நாம் தமிழர் கட்சி சென்னையில் ஆர்ப்பாட்டம் நடத்த இருக்கிறது. 26 தேதி பிற்பகல் 3 மணியளவில் சென்னை வள்ளுவர் கோட்டத்தில் சீமான் தலைமையில் ஆர்ப்பாட்டம் நடக்க உள்ளது. இதில் தமிழகத்தில் அதிகரித்து வரும் சாதி-மத வன்முறை வெறியாட்டங்களை கண்டித்தும் கோஷம் எழுப்ப இருக்கிறார்கள் என்பது குறிப்பிடத்தக்கது.


பதவியேற்ற அடுத்த நாளே தமிழ்நாட்டிற்கு விரோதமாக மோடி

மோடி தலைமையிலான மத்திய பா.ஜ.க. அரசு, பதவியேற்ற அடுத்த நாளே சேலம் எட்டுவழிச்சாலை விவகாரத்தில் மீண்டும் தமிழக மக்களுக்கு துரோகம் செய்துள்ளது.  இது குறித்து மு.க.ஸ்டாலின் கண்டனம்

’’சேலம் எட்டு வழி பசுமைச் சாலைத் திட்டத்தை ரத்து செய்துள்ள சென்னை உயர்நீதிமன்றத் தீர்ப்பை எதிர்த்து மேல்முறையீடு செய்திருக்கும் மத்திய அரசுக்கு திராவிட முன்னேற்றக் கழகத்தின் சார்பில் கடும் கண்டனத்தைத் தெரிவித்துக் கொள்கிறேன்.

உயர்நீதிமன்றத் தீர்ப்பு வெளிவந்த நேரத்தில் வாக்காளர்களைச் சந்தித்த முதலமைச்சர் எடப்பாடி  பழனிசாமி, “இந்த தீர்ப்பை எதிர்த்து தமிழக அரசு மேல்முறையீடு செய்யாது” என்று வாக்குறுதி அளித்தார். அதை முன்னிறுத்தி வாக்கும் கேட்டார். ஆனால் முதலமைச்சரையும் மேடையில் வைத்து க்கொண்டு “சேலம் எட்டு வழிச்சாலைத் திட்டம் நிச்சயம் நிறைவேற்றப்படும்” என்று மத்திய தரைவழிப் போக்குவரத்து அமைச்சராக இருந்த நிதின் கட்கரி பேசிய போது அதற்கு எதிர்ப்புக் கூட தெரிவிக்காமல், அதையும் ஆமோதிப்பதைப் போல முதலமைச்சர் அமைதி காத்தார். அவரது கூட்டணிக் கட்சித் தலைவரான அய்யா டாக்டர் ராமதாஸ் அவர்களும் மவுனமாகவே மேடையில் அமர்ந்திருந்தார். இப்போது அது தொடர்கிறது.

தேர்தல் முடிந்து தமிழகத்தில் அ.தி.மு.க - பா.ஜ.க. கூட்டணி வரலாறு காணாத தோல்வியடைந்த பிறகு - குறிப்பாக முதலமைச்சரின் மாவட்டத்தி லேயே தோற்ற பிறகு - எட்டு வழிச்சாலைத் திட்டத்தை நிறைவேற்றுவதற்காக இப்போது உச்சநீதிமன்றத்தில் மேல்முறையீடு செய்திருப்பது தமிழக மக்களுக்குச் செய்யும் மன்னிக்க முடியாத துரோகம். ஒரு பாராளுமன்றத் தொகுதியில் கூட தங்களை வெற்றி பெற வைக்கவில்லை என்ற கோபத்திலும் - எரிச்சலிலும் தமிழ்நாட்டிற்கு ஒரு மத்திய அமைச்சர் பதவி கூடக் கொடுக்காமல் அவமதித்த பிரதமர் நரேந்திர மோடி தலைமையிலான மத்திய பா.ஜ.க. அரசு, பதவியேற்ற அடுத்த நாளே மக்கள் விரோத நடவடிக்கையில் ஈடுபட்டுள்ளது. “பதவி” கேட்ட அ.தி.மு.க அரசை “பக்குவமாக” மிரட்டி உச்சநீதிமன்றத்தில் மேல்முறையீடு செய்வதற்கு உடந்தையாக இருக்க வைத்துள்ளது. ஆகவே, எடப்பாடி அரசின் எடுபிடி அத்தியாயம் இரண்டாவது முறையாக பா.ஜ.க. ஆட்சிப் பொறுப்பேற்ற பிறகும் தொடங்கி விட்டது என்பதையே இந்த மேல்முறையீடு காட்டுகிறது.

விவசாயிகள், தாய்மார்கள், அப்பாவி மக்கள் என்று அனைவரையும் காவல்துறையை வைத்து மிரட்டியது - அடக்குமுறை மூலம் இந்த சாலைத் திட்டத்தை நிறைவேற்ற அ.தி.மு.க அரசு எடுத்த முயற்சிகளை ஏற்கனவே சென்னை உயர்நீதிமன்றம் கடுமையாக கண்டித்துள்ளது. ஆனாலும் கூட அ.தி.மு.க அரசும், மத்திய பா.ஜ.க. அரசும் “மனம்” திருந்தவில்லை.

பதவியேற்று கையெழுத்திட்ட பேனாவின் மை காய்வதற்குள் தமிழக மக்களுக்கும், விவசாயிகளுக்கும் பச்சைத் துரோகம் செய்ய மத்திய பா.ஜ.க. அரசு துடிப்பதையும், அ.தி.மு.க அரசு அதற்கு சரணாகதி அடைந்து நின்று - தூபம் போடுவதையும் யாரும் ஏற்றுக்கொள்ள முடியாது. இந்த சாலை திட்டத்தால் பாதிக்கப்படும் சேலம், தர்மபுரி, கிருஷ்ணகிரி, திருவண்ணாமலை, காஞ்சிபுரம் உள்ளிட்ட அத்தனை நாடாளுமன்றத் தொகுதிகளிலும் அ.தி.மு.க - பா.ஜ.க. கூட்டணிக்கு மக்கள் படுதோல்வியை “பரிசாக” மக்கள் கொடுத்தும், இன்னும் இரு அரசுகளுமே பாடம் கற்கவில்லை.

தமிழக நலன்களுக்கு எதிராக செயல்படுவதையும்- தமிழக மக்களை வஞ்சித்து பழி வாங்க துடிப்பதையும் கைவிடவில்லை. “அனைவரையும் அரவணைத்துச் செல்வேன்” என்று சொன்ன பிரதமர்  நரேந்திர மோடி அரசின் செயல்பாடு பதவியேற்ற அடுத்த நாளே தமிழ்நாட்டிற்கு விரோதமாக இருப்பது அதிர்ச்சியளிக்கிறது.

ஆகவே தமிழக மக்களின் வாழ்வாதாரத்துடன் பா.ஜ.க அரசு இனிமேலும் விபரீத விளையாட்டு நடத்தாமல், சேலம் எட்டு வழிச்சாலைத் திட்டத்தை செயல்படுத்துவதற்காக உச்சநீதிமன்றத்தில் செய்துள்ள மேல்முறையீட்டை உடனடியாக திரும்பப் பெற வேண்டும். கடுமையான எதிர்ப்புக்குள்ளாகியுள்ள இந்த சாலைத் திட்டத்தை கைவிட்டு, விவசாயிகளுக்கும், மக்களுக்கும் பாதிப்பு ஏற்படாத வகையில் மாற்று வழிகளை யோசிக்க மத்திய பா.ஜ.க. அரசும், அ.தி.மு.க அரசும் முன்வரவேண்டும் என்றும், முரட்டுத்தனத்தின் மூலம் மக்களை அடக்கி விடலாம் என்பதை கைவிட்டு - ஆக்கபூர்வமாக வழிகளில் வளர்ச்சிப் பணிகளை மேற்கொண்டிட முன்வந்திட வேண்டும் என்றும் வலியுறுத்திக் கேட்டுக் கொள்கிறேன்.

மேலும், சென்னை உயர்நீதிமன்ற உத்தரவுக்கு போலி சொந்தம் கொண்டாடிய டாக்டர் அன்புமணி, இப்போது அ.தி.மு.க - பா.ஜ.க அரசுகளின் மக்கள் விரோத நடவடிக்கையை, மாநிலங்கள் அவை-அமைச்சர் பதவிக்காக, கைகட்டி வேடிக்கை பார்க்கப் போகிறாரா அல்லது எதிர்ப்பு காட்ட கூட்டணியிலிருந்து பா.ம.க விலகும் முடிவை எடுக்கப் போகிறாரா? என்று பாதிக்கப்படும் மக்கள் கேட்கிறார்கள்!


நம்பிக்கை கூட்டணி என்பதில் நம்பிக்கை என்ற வார்த்தை மட்டும்தான் உள்ளது.

கோலாலம்பூர்,

ஹராப்பான் (நம்பிக்கை) என்ற வார்த்தையை தனது பெயரில் கொண்டிருக்கும் பக்காத்தான் ஹராப்பானிடம் (நம்பிக்கைக் கூட்டணி) அந்த நம்பிக்கை கிடையாது. மாறாக, தேசிய முன்னணியிடம் தான் அது இருக்கிறது என்று தேமு தலைவர் டத்தோ ஸ்ரீ  நஜீப் துன் ரசாக் நேற்று வலியுறுத்தினார். இன்று முன் கூட்டியே வாக்களிக்க  செல்பவர்களுக்காக சிறப்புரையாற்றிய நஜீப், நாட்டிற்கும் பாதுகாப்பு அமலாக்க அதிகாரிகளுக்கும் அரசாங்கம் ஆற்றியுள்ள பங்களிப்பையும் உண்மை நிலையையும் கருத்தில் கொண்டு வாக்களிக்கும்படி அவர்களை கேட்டுக் கொண்டார்.

Read More: Malaysia Nanban Tamil Daily on 5.5.2018


8 ஆண்டுகளாக சட்டப் போராட்டம்!

1976ஆம் ஆண்டு சட்டச் சீர்திருத்தம் (திருமணம், விவாகரத்து) சட்டத் திருத்த நடவடிக்கையை ஒத்தி வைக்கும் முடிவையடுத்து தனக்கு தெரியாமல் தங்களின் மூன்று பிள்ளைகளை இஸ்லாமிய சமயத்திற்கு மாற்றிய தன் கணவருக்கு எதி ராக 8 ஆண் டுகளாக சட்டப் போராட் டத்தில் ஈடுபட்டுள்ள எம்.இந்திராகாந்தி அதிருப்தி தெரிவித்துள்ளார். அம்மசோதா நேற்று மக்களவையில் இரண்டாம் வாசிப்பிற்கு தாக்கல் செய்ய ஏதுவாக பட்டியலிடப்பட்டிருந்தது.அம்மசோதா முதன் முதலில் 2016, நவம் பர் 21இல் மக்களவை யில் தாக்கல் செய்யப்பட்டது. அம்மசோதாவை விரிவாக ஆராய வேண்டும். அதனால் அது நடப்பு நாடாளுமன்றக் கூட்டத்தில் தாக் கல் செய்யப்பட மாட்டாது என துணைப் பிரதமர் டத்தோஸ்ரீ டாக்டர் அஹமட் ஜாஹிட் ஹமிடி கூறியுள்ளார். அம்மசோதா ஒத்தி வைக்கப்பட்டதால் மிகவும் வருத்தமடைகிறேன். நீதி பெறும் வகையில் எட்டாண்டுகளாக காத்திருக்கிறேன். அம்மசோதா தாக்கல் செய் யப்படும் என உறுதியளித்தனர். தற்போது தன் பிள்ளைகளின் சமயம் எதுவென உறுதியில்லா நிலை உள்ளது. எனக்கு எப்போது நீதி கிடைக்கும் என அவர் மக்களவையில் செய்தியாளர்களிடம் கேள்வி எழுப்பியுள்ளார்.


பேரா  இந்தியர்  பொது பூப்பந்துப் போட்டி ஒற்றையர் பிரிவில் இளவரசி வெற்றி!

(ஈப்போ) பேரா இந்தியர் பொது பூப் பந்துப் போட்டியில் ஒற்றையர் பிரிவில் பினாங்கைச் சேர்ந்த செரன் டேவ், பிஜே பகுதியைச் சேர்ந்த இளவரசி வெற்றி வாகை சூடினார்கள். நேற்று இங்குள்ள மாஸ்டர் பேட்மிண்டன் விளையாட்டு அரங்கத்தில் 40ஆவது பொது பூப்பந்துப் போட்டியை பேரா இந்தியர் பூப்பந்து மன்றம் ஏற்று நடத்தியது. சுமார் 700க்கும் மேற்பட்ட விளையாட்டாளர்கள் இதில் பங்கேற்றனர். மூன்று நாட்களுக்கு நடைபெற்ற இப்போட்டியில் நேற்று இறுதி போட்டி நடைபெற்றது. ஒற்றையர் மற்றும் இரட்டையர் இறுதிப் போட்டியை காண ஆர் வலர்கள் மண்டபத்தில் திரண்டிருந்தனர். ஆண்களுக்கான ஒற்றையர் இறுதிப் போட்டியில் பினாங்கைச் சேர்ந்த செரன்டேவ், பிஜேவைச் சேர்ந்த ராஜேஸ் போட்டியிட்டனர். இதில் செரன்டேவ் வெற்றி பெற்றார். பெண்களுக்கான ஒற்றையர் போட்டியில் பிஜேவைச் சேர்ந்த இளவரசி ஈப்போ விபனாவை சந்தித்தார். இதில் நடப்பு வெற்றியாளர் விபனாவை இளவரசி தோற்கடித்து பெண்கள் ஒற்றையர் சாம்பியனாக அறிவிக்கப்பட்டார். இரட்டையர் பிரிவு தெலுக் இந்தானைச் சேர்ந்த ஒன்றுவிட்ட சகோதரர்கள் முகுந்தன், முகிலன் வெற்றி பெற்றனர். பெண்கள் இரட்டையர் பிரிவில் ஈப் போவைச் சேர்ந்த ஈஸ்தர் ரத்னா தேவி, எஸ்.பிரேமலதா வெற்றி பெற்றனர். 18 வயதுக்கும் கீழ்பட்டவர்களுக்கான போட்டியில் ஒற்றையர் பிரிவில் கிளந்தானைச் சேர்ந்த எஸ்.முகிலன் வெற்றி பெற்றார். இரட்டையர் பிரிவில் பினாங்கைச் சேர்ந்த தனசேகரன், சுகேந்திரன் வெற்றி பெற்றனர். மொத்தம் 22 பிரிவுகளுக்கான போட்டியில் 10 வயதுக்கும் கீழ்பட்ட ஒற்றையர் பிரிவில் தைப்பிங்கைச் சேர்ந்த வெக்கட் ராவ், பெண்கள் பிரிவில் பிஜேவைச் சேர்ந்த நிலாஷா, 12 வயதுக்கும் கீழ்பட்ட ஒற்றையர் ஆண்கள் பிரிவில் பினாங்கைச் சேர்ந்த தமிழரசு குமார் வெற்றி பெற்றார். பெண்கள் ஒற்றையர் பிரிவில் ஈப்போவைச் சேர்ந்த வாணி கோபி வெற்றி பெற்றார். 15 வயதுக்கும் கீழ்பட்ட ஒற்றையர் ஆண்கள் பிரிவில் கூலிமைச் சேர்ந்த எஸ்.சுனேசன் வெற்றி பெற்றார். பெண்கள் ஒற்றையர் பிரிவில் பிஜேவைச் சேர்ந்த எஸ்.பணிமலர் வெற்றி பெற்றார். வெற்றியாளர்களுக்கு பேரா சட்டமன்ற சபாநாயகர் தங்கேஸ்வரி சுப்பையா, பேரா மகளிர் தலைவி தங்கராணி பரிசுகள் எடுத்து வழங்கினார்கள். பேரா இந்தியர் பூப்பந்து மன்றத்தின் தலைவர் என்.லோகநாதன் கடந்த 40 ஆண்டுகள் இடைவிடாது இப்போட்டியை நடத்துவதற்கு ஆணிவேராக இருந்து வரும் மன்றத்தின் செயல் குழுவின் ஒத்துழைப்புக்கு நன்றி கூறினார்.


அஜித், விஜய் வழியை பின்பற்றும் சிவகார்த்திகேயன்

நடிகர்கள் அஜித் மற்றும் விஜய்யை போல் பொது வாழ்வில் நடிகர் சிவகார்த்திகேயனும் அவர்கள் வழியை பின்பற்றியிருக்கிறார். நடிகர்கள் படப்பிடிப்பில் வெளியூர் வெளிநாடு என படப்பிடிப்புக்கு செல்வதால் பலர் தன்னுடைய குடும்ப விழாவில் மற்றும் குழந்தைகளின் பள்ளி விழாவில் கலந்துக் கொள்ளா மல் இருப்பார்கள்.

ஆனால் நடிகர் அஜித் படப்பிடிப்பில் எவ்வளவு பிசியாக இருந்தாலும் தன்னுடைய மகள் மற்றும் மகன் பள்ளியின் ஆண்டு விழா விளையாட்டு விழா ஆகியவற்றில் தவறாமல் கலந்துக் கொள்வார். அதுபோல் நடிகர் விஜய் சமீபத்தில் தன்னுடைய மகள் கலந்துக் கொண்ட பூப்பந்தாட்ட போட்டியை நேரில் சென்று பார்த்தார். அந்த புகைப்படங்கள் சமூக வலைத்தளத்தில் வைரலாக பரவியது. அந்த வரிசையில் தற்போது சிவகார்த்திகேயனும் தன்னுடைய மகள் ஆராதனாவின் பள்ளி ஆண்டு விழாவில் கூட்டத்தோடு கூட்டமாக கலந்துகொண்டிருக்கிறார். தன்னுடன் அம்மா மற்றும் மனைவியையும் அழைத்து சென்றிருக்கிறார் சிவகார்த்திகேயன்.

தற்போது இவர் கலந்துக் கொண்ட புகைப்படம் சமூக வலைத்தளத்தில் வெளியாகி வைரலாக பரவி வருகிறது.


புழல் சிறையில் கம்பி எண்ணப் போகிறார் ஜெயக்குமார்: ஈ.வி.கே.எஸ் இளங்கோவன் சாடல்!

ஜெயகுமார் விரைவில் புழல் சிறையில் கம்பி எண்ணப் போகிறார் என தமிழ்நாடு முன்னாள் காங்கிரஸ் தலைவர் ஈ.வி.கே.எஸ் இளங்கோவன் தெரிவித்துள்ளார். சென்னை புழல் அருகே நேற்று நடைபெற்ற காமராஜர் பிறந்த நாள் விழா கொண்டாட்டத்தில் கலந்துகொண்ட ஈவிகேஎஸ் இளங்கோ வன், பின்னர் செய்தியாளர்களைச் சந்தித்தபோது,
காமராஜர் பிறந்த நாள் விழா கொண்டாட பாஜகவின் தமிழிசை, பொன்.ராதாகிருஷ்ணனுக்குத் தகுதியில்லை. நாடோடி மன்னனாகப் பிரதமர் வெளிநாட்டிலேயே சுற்றுகிறார். இந்திய ஏழைகளைப் பற்றிய கவலை பிரதமருக்கு இல்லை.
ஜெயலலிதா இருக்கும் வரை வாய் திறக்காத அமைச்சர் ஜெயகுமார், கடந்த சில மாதங்களாக அடாவடித்தனமாக பேசி வருகிறார். காங்கிரஸை ஒழித்து விட்டதாகக் கூறும் ஜெயகுமார், விரைவில் புழல் சிறைக்குச் சென்று கம்பி எண்ணப் போகிறார். இவ்வாறு அவர் கூறினார்.


வெள்ளிக்கிழமை கடைசி அமைச்சரவைக் கூட்டம்

கோலாலம்பூர்,

பிரதமர் டத்தோஸ்ரீ நஜீப் துன் ரசாக் தலைமையில் வரும் வெள்ளிக்கிழமை நடைபெறவிருக்கும் அமைச்சரவைக்கூட்டம், 14 ஆவது பொதுத் தேர்தலுக்கு வழிவிடும் வகையில் நடைபெறும் கடைசி அமைச்சரவைக்கூட்டமாக இருக்கலாம் என்று எதிர்பார்க்கப்படுகிறது. அமைச்சரவைக்கூட்டத்திற்கு முன்ன தாக, நாடாளுமன்றத்தைக் கலைக்கும் வகையில் காலையில் மாமன்னரை பிரதமர் சந்திப்பார் என்று எதிர்பார்க்கப்படுகிறது. வெள்ளிக்கிழமை தொழு கைக்குப் பிறகு நாடாளுமன்றம் கலைக்கப்படுவது தொடர்பாக  புத்ராஜெயாவில் பிரதமர் அதிகாரப்பூர்வமாக அறிவிப்பார் என்று உயர்மட்ட வட்டாரங்கள் கூறுகின்றன.

Read More: Malaysia Nanban Tamil Daily on 4.4.2018


இரட்டை கருப்பை மூலம்   3 குழந்தை பெற்ற பெண்

டாக்கா,

வங்கதேசத்தைச் சேர்ந்த பெண் ஒருவர், ஒரு மாத இடைவெளியில் இரட்டை கருப்பை மூலம் மூன்று குழந்தை களைப் பெற்றுள்ளார்.வங்கதேசத்தின் தென்மேற்கு பகுதியில் உள்ள, ஜெசோர் மாவட்டத்தை சேர்ந்தவர் சுமோன் பிஸ்வாஸ். இவரின் மனைவி அரீபா சுல்தானா (20).

கடந்த மாதம் சுல்தானாவுக்கு ஆண் குழந்தை பிறந்தது. பிரசவத்துக்குப் பின் வீடு திரும்பிய சுல்தானா வழக்க மான பணிகளில் ஈடுபட்டார். குழந்தை பிறந்து ஒரு மாதமான நிலையில் மீண்டும் சுல்தானாவுக்கு பிரசவ வலி ஏற்பட்டது.

இதையடுத்து, தனக்கு ஏற்கெனவே சிகிச்சையளித்த மருத்துவரிடம் அவர் சென்றார். சுல்தானாவை பரிசோதித்த மருத்துவர் மற்றொரு கருப்பையில் இரட்டை குழந்தைகள் இருப்பதை அறிந்தார். உடனடியாக, சுல்தானாவுக்கு அறுவை சிகிச்சை செய்ததில் ஓர் ஆண், பெண் என இரட்டை குழந்தைகள் பிறந்தன.


தங்க ஆபரணங்கள் குவிக்கப்பட்டது எப்படி? - ரோஸ்மாவிடம் விசாரணை

கோலாலம்பூர்,

எஸ்.ஆர்.சி. அனைத்துலக நிறுவனம் மீதிலான விசாரணைகள் தொடர்பாக வரும் செவ் வாய்க்கிழமை (5.6.2018) புத்ராஜெயாவில் உள்ள ஊழல் தடுப்பு ஆணைய தலைமையகத்திற்கு வரும்படி டத்தின் ஸ்ரீ ரோஸ்மா மன்சோர் பணிக்கப்பட்டுள்ளார்.முன்னாள் பிரதமர் டத்தோ ஸ்ரீ நஜீப் துன் ரசாக்கின் துணை வியாரான ரோஸ்மா, செவ்வாய்க்கிழமை காலை 11.00 மணிக்கு வாக்குமூலம் பதிவு செய்யப்படு வதற்காக அங்கு ஆஜராக வேண்டும் என எம்.ஏ.சி.சி. அறிக்கை கூறியது.

Read More: Malaysia Nanban Tamil Daily on 2.6.2018


நீட் தேர்வு விவகாரம்: தமிழகத்தை கைவிட்ட மத்திய அரசு!

நீட் தேர்விலிருந்து தமிழகத்துக்கு விலக்கு அளிக்க முடியாதென மத்திய அமைச்சர் பிரகாஷ் ஜவடேகர் தற்போது அறிவித்துள்ளார். மருத்துவப் படிப்பு களுக்கு என நடத்தப்படும் பொது நுழைவுத்தேர்வான ‘நீட்’ தேர்வுகளிலிருந்து தமிழகத்துக்கு விலக்கு அளிக்க தமிழக அரசின் சார்பில் கோரிக்கை வைக்கப் பட்டது. இதற்காகவே தமிழகத்தில் மருத்துவப் படிப்புகளுக்கான விண்ணப்பங்கள் வழங்கப்படுவது நிறுத்தி வைக்கப்பட்டிருந்தது. மத்திய மனித வளத்துறை அமைச்சர் பிரகாஷ் ஜவடேகர் டெல்லியில் தற்போது அளித்துள்ள பேட்டியில் குறிப்பிட்டத்தாவது: ‘பொது நுழைவுத்தேர்வான நீட் தேர்வுகளிலிருந்து தமிழகத்துக்கு விலக்கு அளிக்க முடியாது. உச்சநீதிமன்றத்தின் விதிமுறையின் படியே இத்தேர்வு நடத்தப்படுகிறது. நீதிமன்றத்தின் தீர்ப்புக்கு மாறாக செயல்படவோ, மாற்றுக் கருத்து தெரிவிக்கவோ போவதில்லை. நீட் தேர்வினைப் பொறுத்தவரையில் மத்திய அரசின் நிலைப்பாடு குறித்து முன்னரே தமிழக அரசுக்கு தெரிவிக்கப்பட்டது’ எனக் கூறி யுள்ளார்.


படைப்பு சுதந்திரம் மீது குண்டுவீச்சு.. பாஜகவுக்கு மார்க்சிஸ்ட் கம்யூனிஸ்ட் கண்டனம்

சென்னை:

மெர்சல் படத்தயாரிப்பாளர், நடிகர்களை மிரட்டுவதாக பாஜகவுக்கு மார்க்சிஸ்ட் கட்சி கண்டனம் தெரிவித்துள்ளது. மெர்சல் படத்தில் ஜிஎஸ்டி மற்றும் டிஜிட்டல் இந்தியா திட்டத்தை விமர்சித்து காட்சிகள் இடம்பெற்றுள்ளன. மத்திய அரசை விமர்சிக்கும் காட்சிகளை நீக்குமாறு படத் தயாரிப்பாளரை பாஜகவினர் தொடர்ந்து மிரட்டி வருகின்றனர்.

விஜய் கிறிஸ்தவர் என்று கூறி மதச்சாயம் பூசும் நடவடிக்கையில் சில பாஜக தலைவர்கள் இறங்கியுள்ளனர். கோயிலுக்கு பதிலாக மருத்துவமனை கட்டலாம் என்று விஜய் கதாப்பாத்திரம் பேசும் காட்சியை வைத்துக்கொண்டு இதுபோன்ற பிரசாரங்கள் முன்னெடுக்கப்படுகின்றன.

இந்த நிலையில், படத்தில் இடம் பெற்ற சர்ச்சைக்குரிய காட்சிகளை நீக்க தயாரிப்பாளர் தரப்பு முன்வந்துள்ளதாக தகவல்கள் வெளியாகியுள்ளன. இது குறித்து மார்க்சிஸ்ட் கம்யூனிஸ்ட் கட்சி கூறுகையில், "மத்திய அரசின் தணிக்கைத்துறையே ஆளும் கட்சியின் கலாச்சார காவலர்கள் போன்று வெறி பிடித்து அலையும் நிலையில், அதையும் தாண்டி வந்த படத்திலுள்ள விமர்சனங்களையே தாங்க முடியாமல் படைப்புசுதந்திரம் கருத்து சுதந்திரத்தின் மீது குண்டுவீசுகிறார்கள்" இவ்வாறு தெரிவிக்கப்பட்டுள்ளது.


போலீஸ் முகாம் மீது பயங்கரவாதிகள் தாக்குதல்  8 பேர் பலி

மஷார் இ ஷெரிப்,

ஆப்கானிஸ்தானில் போலீஸ் முகாம் மீது பயங்கரவாதிகள் நிகழ்த்திய தாக்குதலில் 8 போலீசார்  பலியாகினர். 6 பேர் படுகாயம் அடைந்தனர்.

ஆப்கானிஸ்தானில் பாதுகாப்பு படையினர் மீதான தங்களது தாக்குதல்களை தலிபான் பயங்கரவாதிகள் தொடர்ந்து நடத்தி வருகிறார்கள். பால்க் மாகா ணம், சோல்கரா மாவட்டத்தின் சாய்கான் கிராமத்தில் ஏ.எல்.பி. என்னும் ஆப்கானிஸ்தான் உள்ளூர் போலீஸ் முகாம் செயல்பட்டு வந்தது.

நேற்று முன்தினம் இரவு அந்த முகாம் மீது தலிபான் பயங்கரவாதிகள் திடீர் தாக்குதல் நடத்தினர். அவர்கள் துப்பாக்கிகளையும் கையெறிக் குண்டுகளை யும் கொண்டு நடத்திய இந்த தாக்குதலால் அங்கிருந்த போலீசார் நிலைகுலைந்து போயினர். இருப்பினும் சுதாரித்துக்கொண்டு அவர்கள் தலிபான் பயங்கரவாதிகள் மீது எதிர் தாக்குதல் தொடுத்தனர்.

இரு தரப்பினரும் கடுமையாக மோதிக்கொண்டனர். இதன் முடிவில் 8 போலீசார் பலியாகினர். 6 பேர் படுகாயம் அடைந்தனர். இந்த தாக்குதலில் தலிபான் பயங்கரவாதிகள் கொல்லப்பட்டதாகவும் தகவல்கள் கூறுகின்றன. ஆனால் எத்தனைபேர் கொல்லப்பட்டனர் என்பது குறித்து, சரியான தகவல் இல்லை.


திடீரென போர் வந்தால் அதிலிருந்து யாரும் தப்பித்து வாழ முடியாது என ரஷ்யாவின் ஜனாதிபதி புதின் கூறியுள்ளார். பிரபல அமெரிக்க திரைப்பட இயக் குனர் ஓலிவர் ஸ்டோன் ரஷ்ய ஜனாதிபதி விளாடிமிர் புதினை சமீபத்தில் பேட்டி எடுத்தார். இந்த பேட்டி டாக்குமெண்டரி படம் போல தொலைக்காட்சி யில் ஒளிபரப்பாக உள்ளது. இதில் புதின் பல்வேறு விஷயங்கள் குறித்து மனம் திறந்து பேசியுள்ளார். அவர் கூறுகையில், நான் ஒன்றும் பெண் கிடையாது, அதனால் எனக்கு கெட்ட நாட்கள் என்பதே கிடையாது என கூறியுள்ளார்.இதை சொல்வதன் மூலம் நான் யாரையும் அவமதிக்க முயற்சிக்கவில்லை. இதெல்லாம் இயற்கையின் விஷயங்கள் தான் என புதின் தெரிவித்துள்ளார். திடீரென போர் வந்தால் அமெரிக்கா அதில் ஆதிக்கம் செலுத்துமா என்ற கேள்விக்கு பதிலளித்த புதின், அப்படியான போர் வந்தால் யாருமே அதிலிருந்து தப்பித்து வாழ முடியாது என தாம் நினைப்பதாக கூறியுள்ளார்.டிரம்ப் அமெரிக்க ஜனாதிபதி தேர்தலில் வென்றது குறித்த கேள்விக்கு, மாற்றம் ஒன்றே மாறாதது என கூறிய புதின், பிறப்பு முதல் இறப்பு வரை மாற்றம் என்பது இருக்கும் என கூறியுள்ளார். அமெரிக்காவின் தகவல்களை திருடி ரஷ்யாவுக்கு கொடுத்ததாக சர்ச்சையில் சிக்கி தற்போது ரஷ்யாவில் வாழும் எட்வரடு ஸ்னோடன் குறித்து புதின் கூறுகையில், ஸ்னோடன் துரோகி கிடையாது. அவர் தனது நாட்டின் நலன்களை காட்டி கொடுக்கவில்லை மற்றும் எந்த நாட்டிற்கும் தகவல்களை பரிமாறவில்லை என புதின் கூறியுள்ளார்.


இரத்தச் சிவப்பாக மாறிய ஏரி!

அவுஸ்திரேலியாவின் மெல்போர்ன் நகரில் அமைந்துள்ள ஏரி ஒன்று சிவப்பு நிறமாக மாறியுள்ளது அங்குள்ள மக்களை வியப்பில் ஆழ்த்தியுள்ளது.மெல்போர்ன் அருகே Westgate Park பகுதியில் அமைந்துள்ள உப்பு நீர் ஏரிதான் இவ்வாறு சிவப்பு நிறமாக மாறி யுள்ளது. கோடை காலத்தில் ஏற்படும் அதிக வெப்பம் காரணமாக இங்குள்ள தண்ணீர் சிவப்பு நிறமாக மாறுவதாக இப்பகுதி மக்கள் தெரிவித்துள்ளனர். மழையின் அளவு பெருமளவு குறைவதாலும் உப்பின் செறிவு மிக அதிகமாக இருப்பதாலும் குறித்த ஏரியில் தண்ணீர் பளபளக்கும் பிங்க் வண்ணத்திலோ அல்லது சிவப்பாகவோ மாறிவிடுகின்றன.மட்டுமின்றி இந்த ஏரியின் அடிப்பகுதியில் பரவிக்கிடக்கும் ஒருவகை ஆல்கேயானது இந்த மாயத்தை செய்வதாகவும் ஆய்வாளர்கள் கண்டறிந்துள்ளனர். கோடை காலத்தில் உப்பின் செறிவு அதிகரிக்க குறித்த ஆல்கே ஒருவகையான ரசாயனத்தை உற்பத்தி செய்வதாக தெரிய வந் துள்ளது.ஏரி நீர் பளபளக்கும் வகையில் இருந்தாலும் உள்ளூர் மக்களுக்கோ அல்லது சுற்றுலாப்பயணிகளுக்கோ நேரிடையாக அந்த தண்ணீரை தொட அனுமதி இல்லை. அழகை மட்டுமே ரசிக்கலாம் நேரிடையாக தண்ணீரை தொட வேண்டாம் என Westgate Park நிர்வாகம் அறிவுறுத்தியுள்ளது. இருப் பினும் மிருகங்களுக்கோ பறவைகளுக்கோ எந்த ஆபத்தும் இல்லை எனவும் நிர்வாகம் தெரிவித்துள்ளது. இளஞ்சிவப்பு அல்லது சிவப்பு நிறத்தில் உருமாறும் தண்ணீரை தொடுவதால் அபாயகரமான பாதிப்பு எதுவும் இல்லை என்றபோதும் தண்ணீரை தொட வேண்டாம் என அறிவுறுத்தியுள்ளது. கோடையின் தாக்கம் குறைந்ததும் ஏரியானது மீண்டும் நீல வண்ணத்தில் மாறிவிடும். மெல்போர்ன் நகரில் மட்டுமல்ல, துருக் கியின் துஷ் குளு ஏரி, ஸ்பெயின் நாட்டின் Salina de Torrevieja, கனடாவில் உள்ள Dusty Rose ஏரி மற்றும் செனிகலில் அமைந்துள்ள Lake Retba ஆகிய ஏரிகள் கோடை காலங்களில் இதுபோன்று நிறம் மாறும் தன்மை கொண்டவை.


சட்டவிரோதத் தொழிலாளர்களின் மன்னிப்புத் திட்டதிற்கான கால அவகாசத்தை நீட்டிப்பீர்! இந்தோனேசியா உட்பட பல்வேறு தரப்பினர் கோரிக்கை.

கோலாலம்பூர்,

சட்டவிரோதத் தொழிலாளர்களுக்கு மலேசிய அரசாங்கம் வழங்கிய நாடு திரும்புவதற் கான மன்னிப்புத்திட்டம், ஆகஸ்டு 30 ஆம் தேதியுடன் முடி வடைந்த நிலையில் அவர்களை கைது செய்வதற்கான வேட்டையை குடிநுழைவுத்துறை நேற்று முதல் முழு வீச்சாக தொடங்கியுள்ளது. இந்நிலையில் அந்த பொது மன்னிப்புத்திட்டத்திற்கான கால அவகாசத்தை நீட்டிக்கும்படி பல்வேறு தரப்பினர் கோரிக்கை விடுத்துள்ளனர்.

Read More: Malaysia Nanban Tamil Daily on 1.9.2018


எந்த அணியில் கூட்டணி வைக்கப்போகிறது பா.ம.க.? அழைப்புவிடுக்கும் கட்சிகள்!

நா
டாளுமன்றத் தேர்தல் நெருங்குவதைத் தொடர்ந்து தமிழகத்தில் கூட்டணிக் கணக்குகள் வேகமெடுத்துள்ளன. ஆளும் அ.தி.மு.க தரப்பு அடுத்த மாதத்துக்குள் கூட்டணிக் கணக்கை முடித்துவிடும் திட்டத்தில் இருப்பதாகச் சொல்கிறார்கள், அ.தி.மு.க-வின் மூத்த நிர்வாகிகள்.

தேர்தலுக்கான அ.தி.மு.க கூட்டணிக் கதவுகள் திறந்தே இருக்கின்றன” எனக் கூட்டணி கட்சிகளுக்கு அழைப்புவிடுத்துள்ளார், அமைச்சர் ஜெயக்குமார். ஆனால், பி.ஜே.பி-யை அ.தி.மு.க அணியில் இடம்பெறச் செய்வதற்கு அந்தக் கட்சிக்குள்ளே எதிர்ப்புகள் இருந்துவருகின்றன. இதுவரை அ.தி.மு.க கூட்ட ணியில் எந்தக் கட்சியும் இணையாத நிலையில் ஜெயக்குமாரின் இந்த அறிவிப்பு கவனிக்கத்தக்க விஷயமாகப் பார்க்கப்படுகிறது. ஜெயக்குமார் அழைப்பு விடுத்ததன் பின்னணி தி.மு.க கூட்டணியில் சலசலப்பை ஏற்படுத்தவும், பா.ம.க-வுக்குத் தூதுவிடவுமே இந்த அறிவிப்பு என்கிறார்கள், அ.தி.மு.க-வினர்.

பாட்டாளி மக்கள் கட்சி கடந்த சட்டமன்றத் தேர்தல்வரை, ``இரண்டு திராவிடக் கட்சிகளுடனும் இனி கூட்டணி இல்லை" என்ற நிலைப்பாட்டில் இருந்தது. ஆனால், வரும் நாடாளுமன்றத் தேர்தலில் தேசியப் பிரச்னைகளை முன்வைத்து ஏதாவது ஒரு கூட்டணியில் இடம்பெறும் முடிவுக்கு வந்து விட்டது பா.ம.க. அந்தக் கட்சியின் பொதுக்குழுக் கூட்டத்தில் கூட்டணி குறித்து முடிவெடுக்கும் அதிகாரத்தைக் கட்சியின் நிறுவ னர் ராமதாஸுக்கு வழங்கியுள்ளது. ஆனால், கூட்டணி குறித்த விஷயத்தில் ராமதாஸ் மற்றும் அன்புமணி இடையே இருவேறு கருத்துகள் இருப்பதாகச் சொல்கிறார்கள். பா.ம.க நிர்வாகிகளிடம் இதுகுறித்து கேட்டால், ``கூட்டணி விஷயத்தில் அய்யா மற்றும் சின்ன அய்யா இருவருக்கும் ஒருமித்த கருத்து இன்னும் வரவில்லை என்பது உண்மை. குறிப்பாக தி.மு.க-வுடன் கூட்டணி வைக்கலாம் என்ற எண்ணம் ஆரம்பத்தில் சின்ன அய்யா வுக்கு இருந்தது. ஆனால், அதற்கான வாய்ப்பு இப்போது குறைந்துவிட்டது.

பி.ஜே.பி தரப்பிலிருந்து சிலர் தைலாபுரத்தைத் தொடர்புகொண்டு, `அ.தி.மு.க-வுடன் இணைந்து செயல்படுங்கள்' என்று சொல்லிவருகிறார்கள். அத னால்தான் அரசுக்கு எதிரான அறிக்கைகளில் கொஞ்சம் கவனமாகக் கையாண்டுவருகிறது, கட்சித் தலைமை. மறுபுறம், தி.மு.க தரப்பில் சிலர் பேசினா லும் அக்கட்சியின் தலைவர் ஸ்டாலினிடம் பாசிட்டிவ் பதில் ஏதும் இல்லாத நிலை இருக்கிறது. இப்போதைக்கு அ.தி.மு.க கூட்டணியை உறுதி செய்யும் நிலையே வரும் என்று தெரிகிறது” என்கிறார்கள்.

அ.தி.மு.க தரப்பிலோ, ``பா.ம.க-வின் தேர்தல் திட்டத்தை நாங்கள் அறியாமல் இல்லை. கடைசிவரை கூட்டணி குறித்து எந்த அறிவிப்பையும் வெளியி டாமல் அவர்கள் எதிர்பார்க்கும் விஷயங்கள் கூடினால் மட்டுமே அதை அறிவிப்பார்கள். ஆனால், அ.தி.மு.க தரப்பிலிருந்து அவர்களுக்கு தென் ஆற்காடு, வட ஆற்காடு மாவட்டங்களில் 7 தொகுதிகள் வரை கொடுக்கலாம் என்று முடிவுசெய்யப்பட்டுள்ளது. தர்மபுரி தொகுதியும் அவர்கள் வசம் ஒப்படைக்கப்ப டும். அதேபோல், இந்த ஆண்டு ராஜ்யசபாவில் சிலரின் பதவிக்காலம் முடிவடைவதால் பா.ம.க.-வுக்கு ஒரு சீட் தரவும் முடிவுசெய்துள்ளோம்.

இந்தத் தகவல் தைலாபுரத்துக்கும் தெரிவிக்கப்பட்டுவிட்டது. அவர்கள் தரப்பிலிருந்து அ.தி.மு.க-வின் நிர்வாகிகள் சிலருடன் பேச்சுவார்த்தை நடத்திவருகிறார்கள். ஆனால், பா.ம.க-வில் இருக்கும் இரண்டாம்கட்ட தலைவர்கள் சிலர், தி.மு.க-வுடன் பேச்சுவார்த்தை நடத்தி வருவதாக வெளி யிடும் தகவலை முதல்வர் ரசிக்கவில்லை. `ஒரே நேரத்தில் இரண்டு இடங்களிலும் பேரம் பேசுகிறார்களா' என்று தனக்கு நெருக்கமானவர்களிடம் சொல்லியுள்ளார். அதேநேரம், `அவர்கள் நம்மிடம் வந்துவிடுவார்கள். தி.மு.க-வில் இப்போது உள்ள நிலையில் பா.ம.க எதிர்பார்க்கும் சீட் கிடைக்காது'  என்று முதல்வர் தனக்கு நெருக்கமானவர்களிடம் சொல்லியுள்ளார்.

அ.தி.மு.க தரப்பில் சொல்லப்படும் கருத்துகளை தி.மு.க தரப்பும் உறுதிபடுத்துகிறது. இப்போது தி.மு.க அணியில் உள்ள கட்சிகளுக்கே சீட் பிரித்துக் கொடுப்பதில் பல்வேறு நெருக்கடிகள் உள்ளது. அதனால்தான் ஸ்டாலின், பா.ம.க-வை அணியில் இணைப்பதில் ஆர்வம் காட்டவில்லை. அவர்கள் வந்தால் குறைந்தது ஐந்து தொகுதிகளுக்குமேல் எதிர்பார்ப்பார்கள். அதற்கு, இங்கு வாய்ப்பில்லை. ஆனால், அ.தி.மு.க-வுக்குத் தனது பலத்தைக் காட்டவே தி.மு.க-வுடன் பேச்சு நடப்பதாகத் தகவல்களைக் கசிய விடுகிறார்களா எனத்  தெரியவில்லை” என்கிறார்கள்.

பி.ஜே.பி-தரப்பு, பா.ம.க-வை அ.தி.மு.க அணிக்குள் கொண்டுவந்து அந்த அணியை வலுப்படுத்த வேண்டும் என்று திட்டமிட்டுள்ளது. அதேபோல் தி.மு.க. கூட்டணியில் தங்களுக்குத் தொகுதி ஒதுக்கப்படுமா என்ற சந்தேகத்தில் இருக்கும் கட்சிகளுக்கு, ஜெயக்குமார் `கூட்டணிக் கதவு திறந்தே உள்ளது' என்று சொல்லி கூட்டணிக்குள் குழப்பத்தை ஏற்படுத்தும் அரசியலைக் கையில் எடுத்துள்ளார்" என்கிறார்கள், பி.ஜே.பி தரப்பினர்.

வட மாவட்டங்களில் வலுவாக இருக்கும் பா.ம.க-வின் மாம்பழம், இந்த முறை யாருடைய கைகளுக்குச் செல்லும் என்பதை தைலாபுரம் தோட்டம் விரைவில் முடிவு செய்துவிடும் எனத் தெரிகிறது.


பாகிஸ்தானை தடைப்பட்டியலில் சேர்த்தது அமெரிக்கா

வாஷிங்டன்,

அமெரிக்காவில் உலக நாடுகளைச் சேர்ந்தவர்கள் கல்வி, வேலைவாய்ப்பு உள்ளிட்ட பல்வேறு காரணங்களை காட்டி விசா பெற்று செல்கிறார்கள். ஆனால் விசா காலம் முடிந்தும் அவர்களில் பலரும் தாய்நாடு திரும்புவதில்லை. அவர்கள் அமெரிக்காவிலேயே தங்கி விடுகின்றனர்.இது அமெரிக்கா வுக்கு பெரும் சுமையாக அமைகிறது. அப்படி காலம் கடந்து அமெரிக்காவில் தங்கியுள்ள பிற நாட்டினர்களை அவர்களது சொந்த நாட்டுக்கு நாடு கடத்துவதற்கு அமெரிக்கா நடவடிக்கை எடுப்பது வாடிக்கை.

இந்தியர்கள்கூட கடந்த காலத்தில் இப்படி விசா காலம் முடிந்தும் அமெரிக்காவில் தங்கி இருந்த நிலையில் அவர்கள் நாடு கடத்தப்பட்டனர். இந்தியாவில் இருந்து விமானங்கள் போய் அவர்களை மீட்டுக்கொண்டு வந்துள்ளன.இப்படி ஏராளமான பாகிஸ்தானியர்கள் அமெரிக்காவில் விசா காலம் முடிந்து இன்னும் அங்கு தங்கி உள்ளனர். அவர்களை நாடு கடத்த அமெரிக்கா நடவடிக்கை எடுத்தது.

ஏற்கெனவே கயானா, காம்பியா, கம்போடியா, எரித்ரியா, கினியா, சியரா லியோனே, மியான்மர், லாவோஸ் ஆகிய 8 நாடுகள் அமெரிக்காவின் தடை பட்டியலில் உள்ளன. இப்போது இந்த நாடுகளுடன் சேர்த்து பாகிஸ்தானையும் கானாவையும் தடைப்பட்டியலில் அமெரிக்கா சேர்த்து உள்ளது. இதற்கான நடவடிக்கை கடந்த 22-ந்தேதி எடுக்கப்பட்டு இருக்கிறது. இனி பாகிஸ்தானியர்கள் அமெரிக்க விசாவைப் பெற முடியாத நிலை ஏற்பட்டுள்ளது. அதே நேரத்தில் பாகிஸ்தானுடனான தூதரக உறவில் மாற்றம் ஏதும் இல்லை என்று அமெரிக்கா அறிவித்துள்ளது.


மோட்டார் சைக்கிள் கார் மோதல்!

ராணுவ வீரர் ஓட்டி வந்த மோட்டார் சைக்கிள் காருடன் விபத்துக்குள்ளானதில் அவர் சிகிச்சை பயனளிக்காமல் மருத்துவமனையில் உயிரிழந்தார்.இவ்விபத்து நேற்று முன்தினம் பிற்பகல் 1 மணியளவில் லயாங் குளுவாங் தேக் வா எங் சாலையின் 6.5ஆவது கிலோ மீட்டரில் நிகழ்ந்துள்ளது. பலத்த காயங்களுக்கு ஆளான பட்ரூல் ஹிஷாம் (வயது 34) சிகிச்சைக்காக அரசு மருத்துவமனையில் சேர்க்கப் பட்டார். சிகிச்சை பயனளிக்காமல் அவர் பிற்பகல் 2 மணியளவில் உயிரிழந்தார். பிரேதப் பரிசோதனைக்குப் பின்னர் அவரின் உடல் குடும்பத்தினரிடம் ஒப்படைக்கப்பட்டதாக குளுவாங் மாவட்ட போலீஸ் தலைவர் முகமது லகாம் தெரிவித்தார். இவ்விபத்தில் சம்பந்தப்பட்ட காரின் ஓட்டுநர் மு.ரகுராமன் (வயது 43) எந்தவித காயமின்றி உயிர் தப்பினார். இச்சம்பவம் குறித்து ரகுராமனிடம் விசாரணை மேற்கொள்ள வுள்ளதாக முகமது லகாம் தெரிவித்தார்.


அம்னோவுக்கு மொகிதீன் பணம்:

கோலாலம்பூர், டிச. 16-

2020 சபா தேர்தலின் போது அப்போதைய பிரதமர் மொகிதீன்  யாசின் அம்னோவுக்கு கோடிக்கணக்கான வெள்ளி உதவினார் என தாம் கூறியது தொடர்பில்  அனுவார் மூசா கடந்த  வாரம் மலேசிய ஊழல் தடுப்பு ஆணையத்திடம் (எம்.ஏ.சி.சி.)  வாக்குமூலம் வழங்கினார்.

தம்முடைய கூற்றின்  தொடர்பில் எம்.ஏ.சி.சியிடம் முழுவிளக்கம் அளித்ததில்  தமக்கு மகிழ்ச்சி என கூறிய அனுவார், அந்த நிறுவனத்திற்கு தொடர்ந்து ஒத்துழைப்பு வழங்க தயார் என்றார். என்ன நிகழ்ந்தது என்ற முழுகதையை அவர்களிடம் கூறினேன். அவர்களுக்கு நன்றி கூறினேன். எம்.ஏ.சி.சியுடன்  தொடர்ந்து  ஒத்துழைப்பேன். அது எனது கடமை என்று அவர் இங்குள்ள முவாஃபாக்காட் நேஷனல்   அலுவலகத்தில் செய்தியாளர்களிடம் தெரிவித்தார்.

சபாவில்  தாம் தங்கியிருந்த போது கோடிக்கணக்கான வெள்ளியை வழங்க தம்மை மொகிதீன்  சந்தித்ததாக நவம்பர் 21 ஆம் தேதி  ஒரு டிக்டாக் காணொளி பதிவில்  அனுவார்  கூறியிருந்தார். இதனை தொடர்ந்து, அந்த பணம் எங்கிருந்து வந்தது என்ற கேள்விகள் சமூக ஊடகத்தில் எழுப்பப்பட்டன. பதினைந்தாவது பொதுத் தேர்தல் நடந்து முடிந்த இரண்டு நாட்களுக்குப் பின்னர் இந்த காணொளி பதிவு வெளியானது.

இந்த விவகாரம் தொடர்பில் விசாரணை செய்ய பெரிக்காத்தான் நேஷனல்  தலைவரான மொகிதீனையும்  எம்.ஏ.சி.சி.  அழைக்கவிருக்கிறது.


தங்க நாயகன் மாரியப்பனுக்கு கார், பரிசுத்தொகை

பாரா ஒலிம்பிக்கில் தங்கம் வென்ற மாரியப்பன் தங்கவேலுவுக்கு பிரபல கார் நிறுவனம் ஜீப் மற்றும் பரிசுத்தொகை வழங்கவிருப்பதாக தெரிவித்துள்ளது. பிரேசிலில் நடைபெற்று வரும் ஊனமுற்றோருக்கான ஒலிம்பிக் போட்டியில் உயரம் தாண்டுதலில் இந்தியாவின் தமிழகத்தைச் சேர்ந்த மாரியப்பன் தங்கவேலு தங்கம் வென்று சாதனை படைத்தார். இவருக்கு மத்திய அரசும், மாநில அரசும் பரிசுத்தொகை அறிவித்துள்ளது. இந்நிலையில் பிரேசிலில் நடைபெற்ற ரியோ ஒலிம்பிக்கில் வெள்ளி மற்றும் வெண்கலப்பதக்கம் வென்ற சிந்து, சாக்க்ஷி மாலிக் மற்றும் தீபா கர்மாகர் ஆகியோருக்கு சொகுசு கார் வழங்கப்பட்டது. தற்போது பாரா ஒலிம்பிக்கில் தங்கம் வென்ற மாரியப்பன் தங்கவேலுவுக்கு எதுவும் கிடையாதா என பலரும் சமூகவலைத்தளங்களில் கேள்வி எழுப்பினர். அதன் பயனாக பாரா ஒலிம்பிக்கில் தங்கம் வென்ற மாரியப்பன் தங்கவேலுவுக்கு மஹேந்திரா கார் நிறுவனம் ஜீப் மற்றும் பரிசுத்தொகையாக 10 லட்சம் ரூபாயும் வழங்கப்போவதாக தெரிவித்துள்ளது. இதே போன்று சாக்க்ஷிமாலிக்கிக்கும், சிந்துவுக்கும் மஹேந்திரா நிறுவனம் கார் அளித்துள்ளது என்பது குறிப்பிடத்தக்கது.


காவிரி விவகாரம் : உண்ணாவிரதம் இருக்க ரஜினி முடிவு?

நதிகள் இணைப்புக்காக உண்ணாவிரதம் இருந்ததுபோல, காவிரிப் பிரச்னைக்காக ரஜினி உண்ணாவிரதம் இருக்க முடிவெடுத்திருப்பதாகத் தெரிகிறது. எனினும், எந்தத் தேதியில் அவர் உண்ணாவிரதம் இருக்கப்போகிறார் என்பதுபற்றித் தெரியவில்லை

காவிரி நதிநீர்ப் பிரச்னை தமிழ்நாட்டில் விஸ்வரூபமெடுத்துள்ள நிலையில், இந்தப் பிரச்னையில் மேலாண்மை வாரியம் அமைக்க வேண்டும் என்று மட்டும் கருத்து தெரிவித்துவிட்டு அமைதியாக உள்ள நடிகர் ரஜினிகாந்த்தை, அரசியல் கட்சிகள் விமர்சனம் செய்யத் தொடங்கியுள்ளன. இதையடுத்து, காவிரி விவகாரத்தில் தன் எதிர்ப்பைப் பதிவுசெய்யும் வகையில், வரும் 8-ம் தேதி, தமிழக திரைத்துறை சார்பில், சென்னை வள்ளுவர் கோட்டத்தில் நடைபெறவுள்ள அறவழிப் போராட்டத்தில்,ரஜினி பங்கேற்க உள்ளதாகக் கூறப்படுகிறது.

நதிநீர் இணைப்புக்காக ஏற்கெனவே உண்ணாவிரதம் இருந்ததுபோல, காவிரிக்காக உண்ணாவிரதம் இருக்க ரஜினி திட்டமிட்டுள்ளார். எந்தத் தேதியில் உண்ணாவிரதம் இருப்பது என்பதுகுறித்து அவர் இன்னும் முடிவெடுக்கவில்லை என்றும், திருச்சி, தஞ்சை உள்ளிட்ட டெல்டா மாவட்ட நற்பணி இயக்க நிர்வாகிகளுடன், ரஜினி  ஆலோசித்துவருவதாகவும் தகவல்கள் வெளியாகியுள்ளன.


வெ. 4 கோடி மோசடி. அமைச்சரின் அரசியல் செயலாளர் கைது

அரசாங்க நிதியை மோசடி செய்தது தொடர்பில் மலேசிய ஊழல்  தடுப்பு ஆணையத்தின் (எம்ஏசிசி) விசாரணைக்காக மனிதவள அமைச்சரின் அரசியல் செயலாளர்  ஒருவரை எம்ஏசிசி கைது செய்துள்ளதாக தெரிவிக்கப்பட்டுள்ளது.

சம்பந்தப்பட்ட நபர் (வயது 61) டத்தோ அந்தஸ்திலானவர் ஆவார். எம்ஏசிசியில் வாக்கு மூலம் அளிக்கும் வகையில் புத்ரா ஜெயாவிலுள்ள அலுவல கத்திற்கு சென்றபோது அவர் கைது செய்யப்பட்டுள்ளார். கைதானவர் சரவா ஐக்கிய மக்கள் கட்சியின் (எஸ்யூபிபி) செரியன் கிளை உறுப்பி னராவார்.

திறன் மேம்பாட்டு நிதிக் கழகத்திற்கு (பிடிபிகே) அனுப்பப்பட்ட ஒதுக்கீட்டை மோசடி செய்ததாக எம்ஏசிசி விசாரணை மேற்கொண்டு வருகிறது. இவ்விசாரணை  தொடர்பில்  ஏற்கெனவே பிடிபிகே அதிகாரிகள் மூவர் உட்பட நான்கு பேர் கைது செய்யப்பட்டுள்ளனர். அவர்கள் 2016,  2017 இல் கூட்டரசு அரசாங்கம் ஒதுக்கீடு செய்த வெ.4 கோடி நிதியை சம்பந்தப்பட்ட இயக்குநர் மோசடி செய்ய உதவியதாக தெரிவிக்கப் பட்டுள்ளது.

Read More: MALAYSIA NANBAN NEWS PAPER on 28.9.2017


உயிரிழந்த குழந்தையின் சாம்பலை பொம்மையில் அடைத்து வைத்திருந்த தாய்: அடுத்து நிகழ்ந்த சோகம்

உயிரிழந்த தங்கள் குழந்தையின் சாம்பலை பெற்றோர் பொம்மைக்குள் வைத்திருந்த நிலையில், வீட்டினுள் புகுந்த போலீசார் சோதனையிடுவதாக கூறி பொம்மையை கிழித்து சாம்பலை கீழே கொட்டியுள்ளனர். பிரித்தானியாவின் Staffordshire கவுண்டியை சேர்ந்தவர் James, இவர் மனைவி Chelsea Wright (23). இவர்களின் ஆண் குழந்தை Nathan பிறந்த பத்து மாதத்தில் திடீர் உடல் நலக்குறைவு காரணமாக கடந்த 2014ல் உயிரிழந்தது. இதையடுத்து, குழந்தையின் சடலம் எரிக்கப்பட்ட சாம்பலை நினைவாக Chelsea, கரடி பொம்மையின் உள்ளே இருக்கும் பையில் அடைத்து வைத்திருந்தார். வெளியில் எங்கு போனாலும் சாம்பல் இருக்கும் பொம்மையை உடன் எடுத்து செல்வார். இது தனது குழந்தை தன்னுடன் எப்போதும் இருப்பது போன்ற மன உணர்வை அவருக்கு கொடுத்துள்ளது. இந்நிலையில், James வீட்டுக்கு போலீசார் திடீரென வந்து சோதனையில் ஈடுபட்டுள்ளனர். Chelsea அவர்களிடம் வினவியபோது எங்களுக்கு ஒரு செய்தி வந்தது. அதுதான் வந்துள்ளோம் என்றனர். சோதனையின் போது குழந்தையின் சாம்பல் இருந்த பொம்மையை எடுத்து கிழித்ததில், சாம்பல் முழுவதும் கீழே கொட்டியுள்ளது. அதன் பின்னர் வீட்டில் பொலிசார் தேடி வந்த பொருள் கிடைக்காததால் அங்கிருந்து சென்றுள்ளனர். சாம்பல் அறை முழுவதும் சிதறி கிடந்தததை பார்த்த Chelsea அதிர்ச்சியில் உறைந்து போனார். அள்ள முயற்சித்தும் அது முழுவதுமாக முடியாமல் போனது. இப்படி இரக்கமற்ற முறையில் நடந்து கொண்ட பொலிஸ் அதிகாரிகள் மீது Chelsea குடும்பம் மனித உரிமைகள் மீறப்பட்டதாக கூறி சட்டப்படி வழக்கு தொடர்ந்துள்ளது. இது குறித்து Chelsea கூறுகையில், பொலிசார் பொம்மையில் தேடுவதற்கு முன்னரே அதில் சாம்பல் இருப்பதாக நான் கூறினேன். ஆனால் அதையும் மீறி அவர்கள் இரக்கமற்ற செயலை செய்தார்கள். தன்னுடைய குழந்தையின் இழப்பை கொஞ்சம் கொஞ்சமாக மறந்து வந்த நிலையில், பொலிசார் செய்த செயல் தங்கள் குழந்தையை மீண்டும் பறிகொடுத்த உணர்வை கொடுத்துள்ளதாக தெரிவித்துள்ளார்.


ஜெர்மன் வாழ் ஈழத்தமிழ் பெண்ணின் சாதனைக்கு ஏ.ஆர்.ரஹ்மானின் வாழ்த்து

ஜெர்மனில் வசித்து வரும் ஈழத்தமிழ் கலைஞரான ஒலிவியா தனபாலசிங்கத்தின் வீணை இசையினை ஆஸ்கார் நாயகன் ஏ.ஆர்.ரஹ்மான் (A.R.Rahman) தனது பேஸ்புக் மற்றும் டுவிட்டர் ஊடாக பகிர்ந்துள்ளார். A.R.Rahman தனது சமூக வலைத்தளங்களில் இவ்வாறு ஒரு இசைக்கலைஞரை (instrumental cover) பகிர்ந்திருப்பது இதுவே முதல்முறையாகும். 40 மில்லியனிற்கும் மேற்பட்டோர் A.R.Rahman இன் சமூக வலைத்தளத்தில் உள்ளனர். அவர் ஒலிவியாவின் வீணை இசையினை தெரியப்படுத்தி யுள்ளமை இசைத்துறையில் ஒலிவியாவுக்கான வாய்ப்பை எளிதாக நிச்சயம் பெற்றுக்கொடுக்கும். A.R.Rahman இசையில் வெளிவந்த திரைப்படம் ஒன்றில் பிரபலமான “சரட்டு வண்டில” என்ற பாடல்தான் அது. ஜெர்மனில் பிறந்த ஈழத்தமிழரான ஒலிவியா தனபாலசிங்கம் கர்நாடக சங்கீதம், பரதநாட்டியம், வீணை என்பவற்றினை முறைப்படி கற்றுத் தேர்ந்தவர். ஒலிவியாவின் இந்த சாதனைக்கு A.R.Rahman கொடுத்த இந்த அந்தஸ்து ஊடகங்களிலும் இணையங்களிலும் அதிகம் பகிரப்பட்டு வருகின்றது. இந்த நிலையில் ஒலிவியாவும் A.R.Rahman தனக்கு கொடுத்த இந்த அந்தஸ்துக்கும், தனது இசையை பகிர்ந்து கொண்டதற்கும் பேஸ்புக் வழி நன்றியை தெரிவித்துள்ளார்.


புகை பிடிக்கத் தடை விவகாரம்: பணிவாகக் கூறிய உணவகத் தொழிலாளருக்கு கன்னத்தில் அறை.

ஷா ஆலம்,

புகை பிடிக்கக்கூடாது என வாடிக்கையாளர்களுக்கு நினைவூட்டியதற்காக இந்திய முஸ்லிம் உணவகத் தொழிலாளரை  கன்னத்தில் அறைந்ததுடன் திட்டியதாகவும் தெரிவிக்கப்பட்டுள்ளது. புகை பிடிப்பதற்கு புதிதாக தடை விதிக்கப்பட்டிருப்பது குறித்து சில வாடிக்கையாளர்களுக்கு நினைவூட்டும் தன் பணியை இந்தியாவைச் சேர்ந்த எம்.செல்வம் (வயது 25) செய்தபோது வாடிக்கையாளர் ஒருவர் அவரை கன்னத்தில் அறைந்ததாக அவர் கூறியுள்ளார்.

Read More: Malaysia Nanban Tamil Daily on 4.1.2019


ஆசிய ஸ்குவாஷ் விருது: சிவசங்கரி இளம் வயதில் பெரும் சாதனை

கடந்தாண்டின் சிறந்த அடைவுநிலை பெற்ற வீரர்களுக்கான ஆசிய ஸ்குவாஷ் விருது விழாவில் மலேசியா மூன்று விருதுகளைப் பெற்று மகத்தான சாத னையை படைத்துள்ளது.சென்னையில் நடக்கவிருக்கும் இந்த விருது விழாவில் சிவசங்கரிக்கு ஹசான் மூசா ஜூனியர் என்ற விருது கிடைக்கவுள்ளது. கெடா அலோர்ஸ்டாரைச் சேர்ந்த சிவசங்கரி 8 வயது முதல் ஸ்குவாஷ் விளையாட்டில் ஈடுபட்டுள்ளார். 2009-இல் சிஐஎம்பி நடத்திய தேசிய ஸ்குவாஷ் போட்டியில் இவர் முதல் முறை வெற்றியாளர் ஆனார். அதனை தொடர்ந்து இன்றளவும் 94 போட்டிகளில் பங்கெடுத்து இளம் வயதில் பெரும் சாதனை படைத்துள்ளார். தற்போது 18 வயதான இவர் உள்நாட்டில் மட்டுமல்லாது வெளிநாடுகளுக்கும் சென்று ஸ்குவாஷ் விளையாடி வென்றுள்ளார். பி.எஸ்.ஏ உலக கிண்ண போட்டியின் ஜூனி யர் பிரிவில் இவர் முதல் தேர்வு சுற்றுக்குத் தேர்வாகியுள்ளார் என்பது குறிப்பிடத்தக்கது. இவருடன் இணைந்து இங் ஏன் யோவுக்கும் ஹசான் மூசா ஜூனியர் என்ற விருது கிடைக்கவுள்ளது. அதே வேளையில், ஜூனியர்பிரிவின் சிறந்த பயிற்சியாளர் விருதை நாட் டின் இளையோர் பிரிவின் தலைமை பயிற்சியாளர் ஒங் பெங் யீ தட்டிச் செல்லவுள்ளார்.


விடுமுறையில் செல்ல அனுமதிக்கப்படாமல் பள்ளிக்கு காவலாளியாக அமர்த்தப்பட்ட ஆசிரியர்கள்

ஜார்ஜ்டவுன்,

அண்மைய மத்திய ஆண்டு விடுமுறையின்போது சில ஆசிரியர்கள் விடுமுறையில் செல்ல அனுமதிக்கப்படாமல் பள்ளிக்கு காவலாளியாக அமர்த்த ப்பட்டனர் என்ற தகவலை மலேசிய தேசிய ஆசிரியர் தொழிற்சங்கம் அம்பலப்படுத்தியுள்ளது. பள்ளிகளை கண்காணிக்க ஆசிரியர்கள் திரும்ப அழைக்க ப்பட்டனர் என்பது பற்றி தாங்கள் பல்வேறு புகார்களைப் பெற்றிருப்பதாக அச்சங்கத்தின் பினாங்கு மாநிலக்கிளைத் தலைவர் இங் வெங் துட் கூறி னார். பொது ஒழுங்கின் கீழ், விடுமுறைக் காலத்தின் பாதியிலேயே ஆசிரியர்களை பள்ளிக்கு வர அழைக்கலாம்.

Read More: Malaysia Nanban Tamil Daily on 11.6.2019


தீபாவளி வாழ்த்தும் விடுமுறையும்

தீபங்கள் சுடர்விடும் இத்தீபாவளித் திருநாளை மகிழ்ச்சியாகவும் குதூகலத்துடனும்  வரவேற்கும் வாசகர்கள், எழுத்தாளர்கள், பத்திரிகை விற்பனையா ளர்கள், ஏஜெண்டுகள், விளம்பரதாரர்கள்,  அனைவருக்கும்  மலேசிய நண் பன்  தனது இனிய தீபாவளி நல் வாழ்த்துகளைத் தெரிவித்துக்கொள்கிறது.

தீபாவளியை முன்னிட்டு நாளை 5-11- 2018  திங்கட்கிழமை, 6-11-2018 செவ்வாய்க்கிழமை  மலேசிய நண்பன் அலுவலகத்திற்கு விடுமுறை என்ப தால் 6-11-2018  மற்றும் 7-11-2018 ஆகிய இரு நாட்களுக்கு மலேசிய நண்பன் வெளிவராது. வரும்  8-11-2018 வியாழக்கிழமை   மலேசிய நண்பன் வழக்கம் போல் வெளிவரும். - ஆர்.


காப்பி, டீ உள்ளிட்ட 60 பொருட்களுக்கு ஜி.எஸ்.டி திட்டம் கைவிடப்பட்டது!

பெட்டாலிங் ஜெயா, அன்றாட உணவில் பிரதானப் பொருட்களான நூடுல், உருளைக் கிழங்கு, கீரை உள்ளிட்ட 60 உணவுப் பொருட்கள் பொருள் சேவை வரி (ஜிஎஸ்டி) விதிப்புக்கு உள்ளாகும் எனும் ஓர் ஆணையை சுங்கத்துறை ரத்து செய்துள்ளது என அதன் தலைமை இயக்குநர் சுப்ரமணியம் துளசி நேற்று கூறியுள்ளார். கடல் உணவு வகைகள், காய்கறிகள், பழங்கள், டீ, காப்பி, நறுமண மசாலைப் பொருட்கள் ஜூலை 1 முதல் ஜிஎஸ்டி வரி விதிப்புக்கு உள்ளாகும் என முன் னதாக சைனா பிரஸ் தகவல் வெளியிட்டிருந்தது. ஜூன் 6இல் அரசிதழில் வெளியிடப்பட்ட 2017 ஜிஎஸ்டி திருத்த ஆணையை ஊடகம் குறிப்பிட்டிருந்தது. இந்நிலையில் அவ்விஷயத்தை சுங்கத்துறை நிதியமைச்சுடன் கலந்து பேசியது. அதையடுத்து உத்தேச வரி விதிப்பை ரத்து செய்யும் முடிவை சுங்கத் துறை மேற் கொண்டது என்றார் சுப்ரமணியம். குறிப்பிட்ட பொருட்களுக்கு 6 விழுக்காட்டு பொருள் சேவை வரி விதிப்பு நடவடிக்கையை அரசாங்கம் 2015 ஏப்ரலில் அறிமுகப்படுத்தியது.


டாலருக்கு எதிரான இந்திய ரூபாயின் மதிப்பு 6 காசுகள் உயர்வு

வங்கிகள் மற்றும் ஏற்றுமதியாளர்களிடையே அமெரிக்க டாலரின் தேவை சரிந்துள்ளது, உலகளவில் மற்ற நாணயங்களுக்கு எதிரான டாலரின் பலவீனம் மற்றும் உள்நாட்டு பங்குச்சந்தையில் காணப்படும் உயர்வு போன்ற காரணங்களால் இந்திய ரூபாயின் மதிப்பில் உயர்வு காணப்படுவதாக அந்நிய செலாவணி விநியோகஸ்தர் தெரிவித்துள்ளார். கடந்த வர்த்தகத்தில் டாலருக்கு எதிரான இந்திய ரூபாயின் மதிப்பு 14 காசுகள் அதிகரித்து ரூ.66.91 காசுகளாக உள்ளது.


'நேர்மைக்கு கிடைத்தது இதுதான்'... சகாயம் ஐ.ஏ.எஸ்

சென்னையில் நேற்று நடந்த நிகழ்ச்சி ஒன்றில், சகாயம் ஐ.ஏ.எஸ் கலந்து கொண்டார். அப்போது சகாயம் பேசுகையில், "நேர்மை என் பெற்றோர்களிடம் இருந்து வந்தது. இந்த நேர்மையால்தான், மக்கள் என்னை இன்னும் நினைவில் வைத் துள்ளனர். 'லஞ்சம் தவிர்த்து நெஞ்சம் நிமிர்த்து' என்று திரும்பத் திரும்பச் சொல்வதால்தான், கடந்த 24 ஆண்டுகளில் 24 முறை பணியிடம் மாற்றம் செய்யப்பட்டுள்ளேன். ஆனால், இதற்காக நான் எனது கொள்கையில் இருந்து ஒரு போதும் தளர்ந்தது இல்லை. நான் மதுரை ஆட்சியராக இருந்தபோது, எனக்கு 200 கோடி ரூபாய் வரை கொடுக்கத தயாராக இருந்ததாகத் தகவல். எனக்கு சுடுகாட்டில் படுக்கக் கூட பயமில்லை; ஆனால் சுதந்திர நாட்டில் இருக்கத்தான் பயமாக இருக்கிறது" என்று மனம் திறந்து பேசியுள்ளார்.


உலகையே உலுக்கிய, இந்திய கிராமத்தில் நடந்த சம்பவம்!

மனநிலை பாதிக்கப்பட்ட ஒரு பெண்ணை மேற்கு வங்க கிராம மக்கள் சேர்ந்து கட்டிவைத்து அடித்துக் கொன்ற சம்பவம் உலகளவில் அதிர்வலைகளை உருவாக்கியுள்ளது. மேற்கு வங்கத்தில் மூர்ஷிதாபாத் என்னும் மாவட்டத்தில், ஒரு சிறிய கிராமத்தில் தான் இக்கொடிய சம்பவம் நடந்துள்ளது. ஓடேரா பிபி (Otera Bibi) என்னும் 42 வயது மனநலம் பாதிக்கப்பட்ட பெண் பெற்றோர்களுடன் மேற்கு வங்கத்தில் உள்ள ஒரு கிராமத்தில் வசித்து வந்துள்ளார். கடந்த செவ்வாய்க்கிழமை வழிதவறி பக்கத்து கிராமத்துக்குச் சென்றுவிட்டார் பிபி. அங்கு அவரைக் கண்ட ஒருவர், குழந்தையை கடத்தும் பெண் என்று கிராம மக்களிடம் பரப்பிவிட்டார். கிராம மக்கள் பிபியைப் பிடித்து டிராக்டரில் கட்டிவைத்து அடித்துள்ளனர். பிபி வலி தாங்க முடியாமல் கதறியுள்ளார். எதற்காக அடிக்கிறார்கள், தன்னைச் சுற்றி என்ன நடக்கிறது என்று எதையும் அறியும் சூழலில் பிபி இல்லை. பிபியின் ஆடைகளை அப்புறப்படுத்தி, தலைமுடியை வெட்டி மனிதாபிமானமன்றி நடந்துகொண்டுள்ளனர் அந்த கிராமத்து ஆண்கள். தகவலறிந்த மூர்ஷிதாபாத் காவல்துறையினர் சம்பவ இடத்துக்கு வந்து பிபியை மீட்டு மருத்துவமனையில் சேர்த்துள்ளனர். ஆனால், சிகிச்சை பலனின்றி பிபி இறந்துவிட்டார். அவரின் பெற்றோரை காவல்துறை கண்டுபிடித்து மருத்துவமனைக்கு அழைத்துவந்துள்ளது. பெற்றோர், பிபியின் உட லைப் பார்த்து கதறி அழுதுள்ளனர். பின்னர்தான் பிபி மனநிலை பாதிக்கப்பட்டவர் என்று காவல்துறைக்கு தெரியவந்துள்ளது. அந்தப் பெண்ணை அடித்த வர்கள் மீதும், அவரை பற்றி வதந்தி பரப்பியவர்கள் மீதும் நடவடிக்கை எடுக்கப்படும் என்று காவல்துறை தெரிவித்துள்ளது. பிபி அடித்துக் கொல்லப்பட்ட காட்சியை அங்கிருந்த ஒருவர் வீடியோவாக எடுத்து சமூகவலைதளத்தில் பகிர, உலகளவில் அந்த வீடியோ பரவி அனை வரையும் சோகத்தில் ஆழ்த்தியுள்ளது.


இந்த ஆண்டும் ஏராளமான அனிதாக்கள் உருவாக வழிவகுக்கும்'- அன்புமணி

மாணவர்களால் பன்னிரண்டாம் வகுப்பு தேர்வுக்குத்தான் தயாராக முடியுமே தவிர, நீட் தேர்வுக்கான பயிற்சியில் கவனம்செலுத்த முடியாது' என்று கூறியுள்ள பா.ம.க இளைஞரணித் தலைவர் அன்புமணி, 'நீட் தேர்வுக்காக தமிழக அரசின் சார்பில் அளிக்கப்பட்டுவரும் பயிற்சியும் பயனுள்ளதாக இல்லை' என்று குற்றம் சாட்டியுள்ளார்.

இது தொடர்பாக அவர் இன்று வெளியிட்டுள்ள அறிக்கையில், 'தமிழ்நாட்டு மக்களுக்கு நம்பிக்கைத் துரோகம் செய்வதில் தங்களுக்கு ஈடு இணை யாரும் இல்லை  என்பதை தமிழகத்தை ஆளும் பினாமி அரசு மீண்டும் ஒரு முறை நிரூபித்திருக்கிறது. தமிழ்நாடு அரசுப் பள்ளி மாணவர்களுக்குத் தரமான நீட் பயிற்சி அளிக்கப்படும் என்று வாக்குறுதி அளித்திருந்த ஆட்சியாளர்கள், நீட் தேர்வு நெருங்கிவிட்ட நிலையில் அதற்காக எதுவும் செய்யாதது கண்டிக்கத்தக்கது.

2018-19-ம் ஆண்டு, மருத்துவ மாணவர் சேர்க்கைக்கான நீட் தேர்வுகள், மே மாதம் முதல் ஞாயிற்றுக்கிழமை நடைபெறும் என்பது உறுதியாகிவிட்ட நிலையில், அத்தேர்விலிருந்து தமிழகத்துக்கு விலக்கு  பெறுவதற்கான எந்த நடவடிக்கையும் மேற்கொள்ளப்படவில்லை. மாறாக, அரசுப் பள்ளி மாணவர்களுக்கு நீட் தேர்வுக்குப் பயிற்சி அளிக்கப்போவதாக அறிவித்து, அதை அரைகுறையாகத் தொடங்கியிருப்பதன்மூலம், தமிழகத்திலுள்ள அனைத்து மாணவர்களும் நீட் தேர்வை எழுதித்தான் தீர வேண்டும் என்ற நிலையை அரசு ஏற்படுத்தியிருக்கிறது. ஆட்சியைக் காப்பாற்றிக்கொள்ள மத்திய அரசின் கால்களில் மண்டியிட்டுக்கிடக்கும் பினாமி ஆட்சியாளர்களால், நீட் தேர்விலிருந்து தமிழகத்துக்கு விலக்களிக்க வலியுறுத்தி, ஓரா ண்டுக்கு முன் தமிழக சட்டப்பேரவையில் நிறைவேற்றப்பட்ட சட்டத்துக்கு, மத்திய அரசின் ஒப்புதலைப் பெற முடியாதது வெட்கக்கேடானது. இது, தமிழ கத்துக்கு இழைக்கப்பட்ட துரோகம்.

நீட் தேர்விலிருந்து தமிழகத்துக்கு விலக்கு பெறத் தவறிவிட்ட ஆட்சியாளர்கள், நீட் தேர்வுக்கான பயிற்சியையாவது மாணவர்களுக்கு பயனுள்ள வகையில் வழங்குகிறார்களா என்றால், அதுவும் இல்லை. நீட் தேர்வுக்காக மாணவர்களுக்கு பயிற்சி அளிக்கும் திட்டத்தை நடப்புக் கல்வியாண்டின் தொடக்கத்தில் அறிவித்த பள்ளிக் கல்வித்துறை அமைச்சர் செங்கோட்டையன், செப்டம்பர் மாதத்துக்குள் தமிழ்நாட்டில்  உள்ள 412 ஒன்றியங்களிலும் தலா ஒரு நீட் தேர்வு பயிற்சி மையம் அமைக்கப்படும் என்று கூறியிருந்தார்.

ஆனால், அறிவித்தவாறு எதையும் செய்யாத தமிழக அரசு, நவம்பர் 13-ம் தேதிதான் இத்திட்டத்தைத் தொடங்கியது. அதுவும் அனைத்து ஒன்றியங்க ளிலும் பயிற்சி மையங்களைத் திறக்காத அரசு, முதலில் 100 ஒன்றியங்களில் மட்டும் நீட் பயிற்சி மையங்களைத் தொடங்கியது. மீதமுள்ள ஒன்றி யங்களில் ஜனவரி மாதத்துக்குள் பயிற்சி மையங்கள் தொடங்கப்படும் என்று செங்கோட்டையன் கூறியிருந்தார். ஆனால், ஜனவரி முடிவடைய இன்னும் ஒரு வாரம் மட்டுமே உள்ள நிலையில், முதலில் தொடங்கப்பட்ட 100 மையங்களைத் தவிர ஒரு மையம்கூட புதிதாக திறக்கப்படவில்லை. நீட் தேர்வு க்கு உத்தேசமாக இன்னும் 3 மாதங்கள் மட்டுமே உள்ளன.

அதிலும் மார்ச் மாதம் முழுவதும் 12-ம் வகுப்பு தேர்வுகளை  எழுதுவதற்குப் போய்விடும். அவ்வாறு இருக்கும்போது நீட் தேர்வுக்கான பயிற்சியை முன்கூட்டியே தொடங்கியிருந்தால்தான் மாணவர்கள் பயிற்சிபெற்று நீட் தேர்வுக்கு முழுமையாகத் தயாராக முடியும். ஆனால், 312 ஒன்றியங்களில் பயிற்சி மையங்கள் இன்னும் திறக்கப்படாததால், கிராமப்புற மற்றும் ஏழை மாணவர்களுக்கு நீட் தேர்வு எவ்வாறு இருக்கும் என்ற புரிதல்கூட இன்னும் ஏற்படவில்லை.

நீட் தேர்வுக்காக தமிழக அரசின் சார்பில் அளிக்கப்பட்டுவரும் பயிற்சியும் பயனுள்ளதாக இல்லை. கற்பித்தல் என்பது மாணவர்களுக்கு ஆசிரியர் நேரடி யாகப் பாடம் நடத்துவதாகும். ஆனால், அரசின் இலவச நீட் தேர்வுப் பயிற்சி அப்படிப்பட்டதல்ல. இது, வீடியோ கான்ஃபரன்ஸிங் மூலம் நடத்தப்ப டும் பயிற்சி ஆகும். வகுப்பறை போன்ற கட்டமைப்பில் ஆசிரியர்கள் பாடம் நடத்தினால்தான் மாணவர்களால் எளிதில் புரிந்துகொள்ள முடியும். அப்போ துதான், மாணவர்கள் தங்களுக்கு ஏற்படும் சந்தேகங்களை ஆசிரியர்களிடம் கேட்டுத் தெளிவுபெற முடியும். வீடியோ கான்ஃபரன்ஸிங் முறையில் இது சாத்தியமில்லை.  இந்த முறையில், மாணவர்கள் ஆசிரியருடன் உரையாட முடியும் என்று அறிவிக்கப்பட்டிருந்தாலும்கூட 412 மையங்களின் மாணவ, மாணவியரும் தங்களின் சந்தேகங்களைக் கேட்டுத் தெளிவுபெற முடியாது.

நீட் தேர்விலிருந்து விலக்கு பெற்றுத்தருவதாக வாக்குறுதியளித்து, அதை செய்யாமல் ஏமாற்றியது, அனைத்து ஒன்றியங்களிலும் நீட் பயிற்சி மையங்களை அமைப்பதாக அறிவித்து, அதை இன்னும்  செயல்படுத்தாதது, நேரடியாக பயிற்சி அளிப்பதற்குப் பதிலாக வீடியோ கான்ஃபரன்ஸிங் மூலம் பயிற்சி அளிப்பது என மாணவர்களுக்கு அடுத்தடுத்து பினாமி தமிழக அரசு துரோகம் செய்துவருகிறது. வசதி படைத்த மாணவர்கள், குறைந்தது இரு ஆண்டுகள் நீட் தேர்வுக்கு பயிற்சிபெறுகிறார்கள். ஆனால், அரசுப் பள்ளி மாணவர்களுக்கு இரு மாதங்கள்கூட பயிற்சி கிடைக்காத நிலையில், அவர்க ளால் நீட் தேர்வில் எவ்வாறு தேர்ச்சிபெற முடியும்?

தமிழகத்தில் மீதமுள்ள 312 ஒன்றியங்களில் உடனடியாக  நீட் பயிற்சி தொடங்கப்பட்டால்கூட, மாணவர்களால் பன்னிரண்டாம் வகுப்பு தேர்வுக்குத்தான் தயாராக முடியுமே தவிர, நீட் தேர்வுக்கான பயிற்சியில் கவனம்செலுத்த முடியாது. இவ்வாறாக, தமிழக அரசு அதன் பொறுப்பற்ற செயல்பாடுகளால் அர சுப் பள்ளி மாணவர்களின் மருத்துவக்கல்விக் கனவை சிதைத்து சின்னாப்பின்னமாக்கியுள்ளது. கடந்த ஆண்டைப் போல இந்த ஆண்டும் ஏராளமான அனிதாக்கள் உருவாவதற்கே தமிழக அரசின் நடவடிக்கைகள் வழிவகுக்கும். இந்தப் பழியிலிருந்து தப்புவதற்காக, ஆசிரியர்கள் நேரடியாகப் பயிற்சி யளிக்கும் மையங்களை அனைத்து ஒன்றியங்களிலும் தமிழக அரசு உடனடியாகத் தொடங்க வேண்டும். அதுதான், அதன் துரோகங்களுக்கு நல்ல பரிகாரமாக அமையும்" என்று கூறியுள்ளார்.


இந்தியா இமாலய வெற்றி!

இரண்டாவது ஒருநாள் போட்டியில் இந்திய அணி 107 ரன்கள் வித்தியாசத்தில் இமாலய வெற்றி பெற்றது. பேட்டிங்கில் மிரட்டிய ரோகித் சர்மா, லோகேஷ் ராகுல் சதம் அடித்து மிரட்ட, வெஸ்ட் இண்டீஸ் போராட்டம் வீணானது.

இந்தியா வந்துள்ள விண்டீஸ் அணி மூன்று போட்டிகள் கொண்ட ஒருநாள் தொடரில் பங்கேற்கிறது.

முதல் போட்டியில் வெஸ்ட் இண்டீஸ் வென்றது. இரு அணிகள் மோதிய இரண்டாவது போட்டி விசாகப்பட்டினம் மைதானத்தில் நடந்தது.

டாஸ் வென்ற வெஸ்ட் இண்டீஸ் அணி கேப்டன் போலார்டு, பீல்டிங் தேர்வு செய்தார். இந்திய அணியில் ஆல் ரவுண்டர் ஷிவம் துபே நீக்கப்பட்டு, ஷர்துல் தாகூர் சேர்க்கப்பட்டார்.

இந்திய அணிக்கு ரோகித் சர்மா, லோகேஷ் ராகுல் ஜோடி சூப்பர் துவக்கம் கொடுத்தது. துவக்கத்தில் இருந்தே வேகம் காட்டிய ராகுல் சிக்சர்களாக விளாசினார். ரோகித், 67 வது பந்தில் அரைசதம் அடித்தார். பின் வேகத்தை அதிகரித்த இவர், 107ஆவது பந்தில் சதம் விளாசினார். இது ஒருநாள் அரங்கில் 28 வது சதம்.

இவருக்கு கைகொடுத்த ராகுல், ஒருநாள் அரங்கில் 3ஆவது சதம் எட்டினார். முதல் விக்கெட்டுக்கு 227 ரன்கள் சேர்த்த போது, ராகுல் (102) அவுட்டானார். கேப்டன் கோஹ்லி, முதல் பந்தில் டக் அவுட்டானார். ஹோல்டர் பந்தில் சிக்சர் அடித்த ரோகித், 159 ரன்னுக்கு அவுட்டானார். ஸ்ரேயாஸ் அரைசதம் ரிஷாப் 16 பந்தில் 39 ரன் எடுக்க, ஸ்ரேயாஸ் (53) ஒருநாள் அரங்கில் தொடர்ந்து 5வது அரைசதம் எட்டினார்.

இந்திய அணி 50 ஓவரில் 5 விக்கெட்டுக்கு 387 ரன்கள் குவித்தது. கேதர் ஜாதவ் (16), ஜடேஜா (0) அவுட்டாகாமல் இருந்தனர்.

கடின இலக்கைத் துரத்திய வெஸ்ட் இண்டீஸ் அணி 43.3 ஓவரில் 280 ரன்னுக்கு ஆல் அவுட்டானது. இந்திய அணி 107 ரன்னில் இமாலய வெற்றி பெற்றது.


பாஜக தலைமையில் மீண்டும் ஆட்சி அமையும்: தமிழிசை சவுந்திரராஜன் பேட்டி

மத்தியில் அமைந்துள்ள பாரதிய ஜனதா அரசு இன்றுடன் 4 ஆண்டுகளை நிறைவு செய்துள்ளது. இதனையொட்டி சென்னை பாஜக மாநில தலைமை அலுவலகத்தில் தமிழக பாஜக தலைவர் தமிழிசை சவுந்திரராஜன் கட்சியினருக்கு இனிப்புகள் வழங்கி கொண்டாடினார். அப்போது செய்தியாளர்களிடம் பேசிய அவர்,

மத்திய அரசு, தமிழகத்திற்கு நல்லது நடக்க வேண்டும் என்பதை மட்டும் குறிக்கோளாக கொண்டு செயல்பட்டு வருகிறது. தமிழகத்திற்கு பல நல்ல திட்டங்களை பாஜக அரசு இன்னும் கொண்டு வர உள்ளது. கடந்த 4 ஆண்டுகளில் மத்திய அரசு நிகழ்த்திய சாதனைகளை இந்த ஓராண்டில் எடுத்துச் சொல்வோம். பாஜக ஆட்சியை பற்றி நேர்மறையான தகவலை விட, அதிகமாக எதிர்மறையான தகவல்கள் வேகமாக பரப்பப்பட்டுகின்றன. எனினும், இந்த எதிர்மறை பிரசாரத்தை முறியடித்து மத்தியில் பாஜக தலைமையில் மீண்டும் ஆட்சி அமையும் என்றார்.


இன்னொரு செருப்பு எங்கே என்று கேட்டவர் பெரியார்: கி.வீரமணி

சென்னை பெரியார் திடலில் செய்தியாளர்களை சந்தித்தார் திராவிடர் கழகத் தலைவர் கி.வீரமணி.சென்னை சிம்சனில் உள்ள பெரியார் சிலைக்கும், திருப்பூரில் உள்ள பெரியார் சிலைக்கும் செருப்பு மாலை போட்டிருக்கிறார்களே? என்ற கேள்விக்கு,''பெரியாரைப் பொருத்தவரையில், ஒரு செருப்பு போட்டால், இன்னொரு செருப்பு எங்கே என்று கேட்டு பழக்கப்பட்ட ஒரு தலைவர். எனவே, இந்த சலசலப்புகளால் அவரை அவமானப்படுத்தி விட முடியாது.

அதேநேரத்தில், செருப்பைத் தூக்கியவர்கள், அடுத்து எதைத் தூக்கப் போகிறார்கள் என்பதுதான் மிக முக்கியம். இதையெல்லாம் ஏன் இந்த அரசு அனு மதித்துக் கொண்டிருக்கிறது. இதற்கு முன் அரசு அனுமதித்தால், மக்கள் பதில் கூற ஆரம்பித்தால், நாட்டில் கலவரங்கள் வெடிக்கும்.

கலவரங்கள் வெடிக்காமல், கொள்கை ரீதியான விடை இதற்குக் கிடைக்கவேண்டுமானால், இத்தகைய ஆட்சிகளுக்கு விடை கொடுப்பதுதான் ஒரே ஒரு வழி. அதுதான் பெரியார் பிறந்த நாள் சூளுரையாகும்'' என குறிப்பிட்டார்.


`திரிபுரா, நாகாலாந்தில் பா.ஜ.க; மேகாலயாவில் காங்கிரஸ்'

வடகிழக்கு மாநிலங்களான திரிபுரா, நாகாலாந்து, மேகாலயா உள்ளிட்ட மாநிலங்களில் கடந்த மாதம் சட்டப்பேரவைத் தேர்தல் நடைபெற்றது.

இதில், திரிபுரா, மேகாலயா மாநிலங்களில் 59 தொகுதிகளுக்கும், நாகாலாந்தில் 60 தொகுதிக்கும் தேர்தல் நடைபெற்றது. இந்நிலையில் தேர்தலுக்கான வாக்கு எண்ணிக்கை இன்று காலை 8 மணி முதல் நடைபெற்றுவருகிறது. இதில் திரிபுராவில் ஆளும் மார்க்சிஸ்ட் கம்யூனிஸ்ட் கட்சியைவிட பாரதிய ஜனதா கட்சி முன்னிலை வகித்து வருகிறது. பா.ஜ.க 41 இடங்களிலும் மார்க்சிஸ்ட் கட்சி 18 இடங்களிலும் முன்னிலை வகிக்கிறது. இதன்மூலம் 25 ஆண்டுகால மார்க்சிஸ்ட் ஆட்சியை அசைத்த பா.ஜ.க தனிப்பெரும்பான்மையுடன் ஆட்சியில் அமரவுள்ளது. இதேபோல் நாகாலாந்திலும் பா.ஜ.க முன்னிலை வகித்து வருகிறது.

பா.ஜ.க கூட்டணி 31 தொகுதிகளிலும், நாகாலாந்து மக்கள் கட்சி 25 தொகுதிகளிலும் முன்னிலை வகிக்கிறது. இதனால் நாகாலாந்திலும் பா.ஜ.க ஆட்சி அமைக்கிறது. இந்த இரண்டு மாநிலங்களிலும் ஒரு தொகுதியில்கூட முன்னிலை பெறாத காங்கிரஸ் கட்சி மேகாலயா மாநிலத்தில் வெற்றிக்கொடி நாட்டி யுள்ளது. மொத்தம் உள்ள 59 தொகுதிகளில் இதுவரை காங்கிரஸ் 10 இடங்களில் வெற்றி பெற்றுள்ளது. தொடர்ந்து முன்னிலை வகித்து வரும் காங்கிரஸ் அங்கு ஆட்சியைக் கைப்பற்றும் என எதிர்பார்க்கப்படுகிறது. இரண்டு மாநிலங்களில் முன்னிலை வகிப்பதைத் தொடர்ந்து பா.ஜ.க தொண்டர்கள் கொண்டா ட்டத்தில் ஈடுபட்டுள்ளனர்.


கெட்கோ நில விவகாரம்: இருவர் கைது

பகாவ், கெட்கோ நிலத்தை ஏலத்தில் எடுத்ததில் மிகப்பெரிய ஊழல் நடந்து இருப்பதாக மக்கள் செய்த புகாரை தொடர்ந்து பிரபல நிறுவனத்தைச் சேர்ந்த டத்தோ அந்தஸ்தை கொண்ட இரு இந்திய சகோதரர்களை  மலேசிய ஊழல் தடுப்பு ஆணையம் (எம்.ஏ.சி.சி.) நேற்று  அதிரடியாக கைது செய்துள்ளது. 54, 58 வயதுடைய அவர்கள்,  தொடர்ந்து காவலில் தடுத்து வைக்கப்படுவதற்கான ஆணையை பெறுவதற்கு இன்று காலையில் புத்ரா ஜெயாவில் உள்ள மாஜிஸ்திரேட் நீதிமன்றத்திற்கு கொண்டு வரப்படுவர்.

பெட்டாலிங் ஜெயாவில் பிரபல நிறுவனத்தை நடத்திவரும் அந்த இரு சகோதரர்களை எம்.ஏ.சி.சி. அதிகாரிகள் கைது செய்து இருப்பதை அதன் தலைமை ஆணையர் டான்ஸ்ரீ ஸூல்கிப்ளி அமாட் நேற்று உறுதிபடுத்தினார். இந்த கெட்கோ நில விவகார ஊழல் தொடர்பாக எம்.ஏ.சி.சி. மேற்கொண்டு வரும் விசாரணையில் மேலும் பலர்  கைது செய்யப்படுவதற்கான சாத்தியம் இருப்பதாக அவர் சொன்னார்.

அந்த இரு இந்திய சகோதரர்களும்  சம்பந்தப்பட்ட நிறுவனத்தில் முறையே  தலைமை இயக்குநர் மற்றும் தலைமை செயல்முறை அதிகாரியாக பொறுப்பில் உள்ளனர். நேற்று காலையில் விசாரணைக்காக புத்ராஜெயாவில் உள்ள எம்.ஏ.சி.சி. தலைமையகத்தில் அழைக்கப்பட்ட அவர்கள், பின்னர் கைது செய்யப்பட்டு லாக்காப்பில் அடைக்கப்பட்டுள்ளனர்.

READ MORE: MALAYSIA NANBAN NEWS PAPER on 26.9.2017


தன்னை கடத்திவிட்டதாக  கூறி நாடகமாடிய மாது!

(பத்து காஜா) தைப்பிங்கிலுள்ள வாடிக்கையாளருக்கு பொருட்களை அனுப்பச் சென்றபோது தன்னை கும்பல் ஒன்று கடத்திவிட்டதாக கூறி நாடகமாடிய மாது போலீ சாரால் கைது செய்யப்பட்டுள்ளார்.இந்த சம்பவம் கடந்த சனிக்கிழமை முதல் முகநூலில் பரவலாக பேசப்பட்டு வந்தது. தற்போது அந்த மாது பத்து காஜா காவல் நிலையத்தில் 4 நாட்கள் தடுப்புக் காவலில் வைக்கப்பட்டுள்ளார். ஸ்ரீ இஸ்கண்டார் காவல் நிலையத்தில் பணி புரியும் போலீஸ் அதிகாரியின் மனைவி இவரென தெரிய வந்துள்ளது.தன்னை கடத்தல் கும்பல் கடத்திவிட்டதாக அப்பெண் தன் கணவரிடம் கூறியது டன், கைகள் கட்டியப்படி அவரின் புகைப்படத்தையும் அனுப்பியுள்ளார். இதன் தொடர்பில் அம்மாதுவின் கணவர் பேரா தெங்கா மாவட்ட போலீஸ் நிலையத்தில் புகார் செய்துள்ளார்.சம்பந்தப்பட்ட மாதுவை போலீசார் ஷா ஆல மில் கண்டுள்ளனர். அம்மாதுவிடம் விசாரணை மேற்கொண்டதில், பொதுமக்களின் பணத்தை ஏமாற்றியதால் பலர் என்னை தேடி வருவதாகவும் என் கணவரிடம் என்னை கடத்தல் கும்பல் கடத்தி விட்டதாகவும் பொய் சொன்னேன் என கூறியுள்ளார். இந்த விவகாரம் தொடர்பாக மேல் விசாரணையை மேற்கொண்டதில் இந்த கடத்தல் நாடகத்திற்கும் மாதின் கணவருக்கும் எந்தவித சம்பந்தமும் இல்லை என்பது தெரியவந்துள்ளது.இந்த கடத்தல் விவகாரத்தில் சம்பந்தப்பட்டுள்ள மாதின் நண்பரான வான் என்பவரை போலீசார் தேடி வருகின்றனர். தடுப்புக் காவலில் வைக்கப்பட்டுள்ள மாதிடம் மேல் விசாரணை தொடரப்பட்டு வருவதாக பேரா தெங்கா மாவட்ட போலீஸ் படைத் தலைவர் முகமட் சைனால் அப்துல்லா தெரிவித்தார்.


சசிகலாவுடன் சேர்ந்து என் அத்தை ஜெயலலிதாவை கொன்றுவிட்டார் தீபக்'

போயஸ் கார்டன் வீட்டிற்கு இன்று திடீரென வந்தார் ஜெயலலிதாவின் அண்ணன் மகள் ஜெ.தீபா. நீண்ட நேரம் அவர் வாயிலிலேயே காத்திருந்ததால் பெரும் பரபரப்பு ஏற்பட்டது. இந்நிலையில் செய்தியாளர்களை சந்தித்தார் தீபா. அப்போது பல பகீர் குற்றச்சாட்டுகளை முன்வைத்தார். அவர் பேசியதாவது, 'என் சகோதரர் தீபக் அழைத்ததாலேயே நான் இன்று காலை போயஸ் கார்டன் 'வேதா இல்ல'த்துக்கு வந்தேன். ஜெ., புகைப் படத்துக்கு பூஜை செய்ய வேண்டும் எனக் கூறி தீபக் என்னை அழைத்தார். ஆனால், இன்று காலை நான் இங்கு வந்தபோது, கார்டன் இல்ல பாது காவலர்களால் தடுத்து நிறுத்தப்பட்டேன். பின் அவர்கள் என்னையும், என்னுடன் வந்தவரையும் தாக்கினர். நான் அடித்து துரத்திவிடப்பட்டேன். இதை வீடியோ எடுத்த தனியார் தொலைகாட்சி செய்தியாளரையும் அவர்கள் தாக்கினர். சசிகலாவுடன் சேர்ந்துக்கொண்டு என் சகோதரர் தீபக் சூழ்ச்சி செய்கிறார். திட்டமிட்டே இன்று நான் வரவழைக்கப்பட்டேன். சசியுடன் சேர்ந்துக்கொண்டு என் அத்தை ஜெயலலிதாவை கொன்றுவிட்டார் தீபக். என்னையும், என் கணவரையும் கொல்ல சதி நடக்கிறது. பணத்திற்காக சசிகலாவுடன் கூட்டு சேர்ந்து என் அத்தையை கொன்றுவிட்டார் தீபக். என்னை தாக்கியவரை அடையாளம் காட்டத்தயார். இதுகுறித்து பிரதமரை சந்தித்து நான் புகார் அளிப் பேன்' என ஆவேசமாக பேட்டியளித்தார் தீபா. அப்போது, அவரின் கணவர் மாதவனும் உடனிருந்தார். ஆனால், இதைமறுத்துள்ள தீபாவின் சகோதரர் தீபக், 'எந்த பிரச்னையும் நடக்கவில்லை. நான் தீபாவை அழைத்தேன். அவர் வந்து ஜெ., படத்திற்கு மாலை அணிவித்துவிட்டு சென்றார்', என மிகவும் ஆசுவாசமாக பேசினார்.


சென்னை பாஜகவுடன் அதிமுக கூட்டணி வைத்தால் தற்கொலைக்கு சமம் என சசிகலா கோஷ்டியின் பேச்சாளர் நாஞ்சில் சம்பத் கூறியிருப்பது பரபரப்பை கிளப் பியுள்ளது. அதிமுகவின் ஓபிஎஸ், இபிஎஸ் கோஷ்டிகள் இரண்டுமே பாஜகவுடன் நெருக்கமாக இருக்கின்றன. இரு கோஷ்டிகளுக்கு இடையே பாஜக கட்டப்பஞ்சாயத்து செய்கிறது என்பது திமுகவின் குற்றச்சாட்டு. பாஜகவுடன் கூட்டணி அமைப்பது பற்றி முடிவெடுப்போம் என்றெல்லாம் ஓபிஎஸ் ட்விட்டரில் பதிவிடுகிறார். இபிஎஸ் கோஷ்டியோ ஜனாபதி தேர்தலில் நாங்கள் உங்கள் வேட்பாளரை ஆதரிப்போம் என உறுதி தருகிறது. இந்த நிலையில் சசிகலா கோஷ்டியைச் சேர்ந்த நாஞ்சில் சம்பத் பாஜகவை மிகக் கடு மையாக விமர்சித்து வருகிறார். புதிய தலைமுறை தொலைக்காட்சியின் அக்னி பரீட்சை நிகழ்ச்சியில் பங்கேற்ற நாஞ்சில் சம்பத், பாஜக வேறு- அதிமுக வேறு என விவரித்திருந்தார். அத்துடன் பாஜகவும் அதிமுகவும் சித்தாந்த ரீதியிலான ஒன்று என மத்திய அமைச்சர் வெங்கையா நாயுடு கூறியதையும் கடுமையாக விமர்சித்தார். திமுக செயல் தலைவர் மு.க.ஸ்டாலின் கூறுவதை அதாவது இரு கோஷ்டிகளுக்கு இடையே பாஜக கட்டப்பஞ்சாயத்து செய்கிறது என்பது உண்மைதான் எனவும் கூறியிருந்தார். மேலும் எம்ஜிஆர் நூற்றாண்டு விழாவை கொண்டாடுவதன் மூலம் அதிமுகவுக்குள் ஊடுருவ பாஜக முயற்சிக்கிறது. ஆனால் இது சமூக நல்லிணக்க பெரியாரிய மண். இங்கே பாஜக மீது இயல்பாகவே வெறுப்புணர்வு இருக்கிறது. அவர்களால் இங்கே கால்பதிக்க முடியாது எனவும் நாஞ்சில் சம்பத் கூறினார். அத்துடன் எதிர்காலத்தில் அதிமுக- பாஜக கூட்டணி அமையுமா? என்ற கேள்வி முன்வைக்கப்பட்டது. அப்படி வைத்தால் அது தற்கொலை- ஏற்கனவே ஜெயலலிதா காலத்திலேயே இப்படி ஒன்று நடந்ததது எனவும் சுட்டிக்காட்டினார் நாஞ்சில் சம்பத்.


ராகுல் முதலில் திருமணம் செய்துகொள்ளட்டும் பிறகு எங்களை கட்டியணைக்கலாம்

காங்கிரஸ் தலைவர் ராகுல்காந்தி முதலில் திருமணம் செய்துகொண்டு பிறகு பாஜக எம்.பிக்களை கட்டிபிடிக்கட்டும் என பாஜக எம்.பி நிஷிகாந்த் துபே சர்ச்சை கருத்தை கூறியுள்ளார். பாராளுமன்றத்தில் சமீபத்தில் நடந்த விவாதத்தில் மத்திய அரசையும், மோடியையும் கடுமையாக விமர்சித்த ராகுல் காந்தி யாரும் எதிர்பாராத வகையில் பிரதமர் மோடியை கட்டிப்பிடித்து வாழ்த்து பெற்றார். இந்த சம்பவம் பெரும் பரபரப்பையும் விமர்சனத்தையும் ஏற்படுத்தியது.

அதேபோல் டெல்லியில் அண்மையில் நடந்த நிகழ்ச்சியில் மக்களவையில் பிரதமர் மோடியை கட்டிபிடித்த நிகழ்வை சுட்டிகாட்டி பேசிய ராகுல்காந்தி, நான் கட்டிபிடிப்பேன் என நினைத்து என்னை பார்த்ததும் பாஜக எம்.பிக்கள் 2 அடி தள்ளி செல்கின்றனர். பிரதமர் மோடியையும், பாஜகவையும் காங்கிரஸ் எதிர்க்கும் ஆனால் வெறுக்காது. வெறுப்புடன் இருக்கக்கூடாது என்று மதம் நமக்கு கற்றுக்கொடுத்துள்ளது.என கூறினார்.

ராகுல் காந்தி பிரதமர் மோடியை கட்டியணைத்ததற்கும் தான் பாஜக எம்.பிக்களை கட்டி பிடித்து விடுவேன் என பயப்படுகிறார்கள் என்ற கருத்திற்கு பாஜக எம்.பிக்கள் பல எதிர் கருத்துக்களை தெரிவித்துவருகின்றனர். இந்நிலையில் பாஜக எம்.பி நிஷிகாந்த் துபே ராகுல் காந்தி முதலில் திருமணம் செய்துகொண்டு பிறகு எங்களை கட்டிபிடிக்கலாம் என்றும், ராகுல்காந்தியால் கட்டியணைக்கப்படும் தலைவர்களை அவரது மனைவிகள் விவாகரத்து செய்துவிடுவார்கள். ஓரின சேர்க்கைக்கு எதிரான 377 சட்டப்பிரிவு இன்னும் கைவிடப்படவில்லை எனவும் சர்ச்சை மிகுந்த கருத்துக்களை தெரிவித்துள்ளார்.


எதிர்க்கட்சியின் இடைக்காலத் தலைவர்?

வரும் பொதுத் தேர்தலில் எதிர்க்கட்சி வெற்றி பெறும் வகையில் வழி நடத்தக்கூடிய இடைக்காலத் தலைவர் யார் என்பதை சிறைத் தண்டனை அனுபவித்து வரும் டத்தோஸ்ரீ அன்வார் இப்ராஹிம் தீர்மானித்து அறிவிக்க வேண்டும் என முன்னாளில் சட்டத்துறை அமைச்சராக சேவையாற்றிய டத்தோ ஜாயிட் இப்ராஹிம் நேற்று கூறியுள்ளார். அவரின் அம்முடிவு அடுத்து பிரதமராவது யார் எனத் தீர்மானிக்க இயலாத சூழ்நிலையிலுள்ள நடப்பு எதிர்க்கட்சித் தலைவர்களுக்கு உதவுவதாக இருக்கும் என ஜாயிட் வலைப் பதிவில் குறிப்பிட்டுள்ளார். தேசிய முன்னணிக்கு (தேமு) எதிராக உண்மையிலேயே ஒன்றுபட்டு போராடுவதற்கு எதிர்க் கட்சித் தலைவர்களிடையே உறுதிப்பாடு இல்லை எனும் மனக் குறையை பெர்சே ஆர்வலர் மன்டீப் சிங் அண்மையில் வெளிப்படுத்தி கண்டனத்துக் குள் ளானார். அது தொடர்பில் மன்டீப் சிங்கை தற்காத்து ஜாயிட் கருத்து தெரிவித்துள்ளார். அதாவது பல மலேசியர்களின் கருத்துகளைத் தான் மன்டீப் வெளிப்படுத்தியுள்ளார்.தேமு எதிர்கொண்டுள்ள பிரச்சினை களினால் அடுத்த பொதுத் தேர்த லில் எதிர்க்கட்சி வெற்றி பெறுவதில் சிரமம் இருக்காது எனக் கருதலாம். எனினும் எதிர்க்கட்சியிலுள்ள பல பிரச்சினைகளினூடே எதிர்க் கட்சித் தலை வர் யார் என்பதைத் தீர்மானிக்க இயலாத நிலை உள்ளது. அதனால் எதிர்க்கட்சியினர் ஒன்றுபட்டு செயல்படுவதற்கு அநேகமாக இன்னும் முப்பதாண் டுகள் ஆகலாம் என்றும் மன்டீப் கூறியிருந்தார். -மலேசியா கினி


கேமரூனில் பயங்கரவாதிகள் துணிகரம், மாணவர்கள் உள்பட 79 பேர் கடத்தல்

யவுன்ட்,

கேமரூன் நாட்டில் பள்ளி முதல்வர் , ஆசிரியர், மாணவர்கள் உள்பட 79 பேரை துப்பாக்கி முனையில் பயங்கரவாதிகள் கடத்திச் சென்றது அதிர்ச்சியை ஏற்படுத்தியுள்ளது. மத்திய ஆப்பிரிக்க நாடுகளில் ஒன்றாக விளங்குவது கேமரூன் நாடு. அந்த நாட்டில் தனி நாடு கேட்டு ஆங்கிலோபோன் என்னும் பயங்கரவாத இயக்கத்தினர் போராடி வருகின்றனர்.

இந்நிலையில் கேமரூனின் வடமேற்கு பகுதியின் தலைநகரான பமெண்டா அருகே நீவின் என்ற கிராமத்தில் உள்ள ஒரு மேல்நிலைப்பள்ளிக்குள் துப்பாக்கி ஏந்திய பயங்கரவாதிகள் உள்ளே புகுந்தனர். அங்கு படித்து வந்த 10 முதல் 14 வயதுக்கு உட்பட்ட மாணவர்கள் 77 பேருடன் பள்ளியின் தலைமை ஆசிரியர், ஆசிரியர் ஆகியோரை துப்பாக்கி முனையில் பயங்கரவாதிகள் கடத்திச் சென்றனர்.

கடத்தி செல்லப்பட்டவர்கள் எங்கு கொண்டு செல்லப்பட்டனர், பயங்கரவாதிகளின் கோரிக்கைகள் என்ன என்பன போன்ற விவரங்கள் உடனடியாக தெரிய வரவில்லை. கடத்தலில் ஈடுபட்ட பயங்கரவாதிகளை தேடும் பணியை கேமரூன் அரசு முடுக்கி விட்டுள்ளது.


இந்தோனேசிய நிறுவனத்தில் வெ. 207 கோடி வெள்ளி முதலீடு.  நஜீப் ஏமாற்றி விட்டார்

பெட்டாலிங் ஜெயா,

ஈகல் ஹைபிளாண்டேஷன்ஸ் டிபிகேயில் (இஎச்பி) 50 கோடியே 50 லட்சம் அமெரிக்க டாலரை (207 கோடி வெள்ளி) முதலீடு செய்ய வைத்து டத்தோஸ்ரீ நஜீப் துன் ரசாக் ஏமாற்றி விட்டதாக பெல்டா போலீசில் புகார் செய்துள்ளது என்று ஃபிரி மலேசியா நேற்று தெரிவித்தது.பெல்டா தலைமை இயக்குநர் ஒத்மான் ஒமார் நேற்று முன்தினம் திங்கட்கிழமை டாங் வாங்கி போலீஸ் நிலையத்தில் புகார் செய்தார்.

Read More: Malasyia Nanban Tamil Daily on 10.4.2019


மகிந்த தரப்பின் அடுத்த நகர்வு முறியடிக்க தீவிரமாகும் ரணில் தரப்பு

கொழும்பு,

இலங்கையில்  வரும் 2019ஆம் ஆண்டுக்கான வரவு செலவுத் திட்டம் சமர்ப்பிக்கப்படாத நிலையில் இடைக்கால கணக்கு அறிக்கை ஒன்றைச் சபையில் சமர்ப்பிப்பதற்கு பிரதமர் மகிந்த ராஜபக்சே தரப்பு தீவிரமாகச் செயல்பட்டு வருவதாக தகவல் வெளியாகியுள்ளது. இந்த நிலையில் அந்த கணக்க றிக்கையை எவ்வாறாயினும் நாடாளுமன்றத்தில் தோற்கடிப்பதற்கு ஐக்கிய தேசியக் கட்சி கங்கணம் கட்டியுள்ளதாகவும் தகவல்கள் கிடைத்துள்ளன.

இந்தமாதம் 5ஆம் தேதி வரவு செலவுத் திட்டம் சபையில் சமர்ப்பிக்கப்படவிருந்த நிலையில் அதிபர் மைத்திரிபால சிறிசேனா புதிய பிரதமரைத் தேர்வு செய்து நல்லாட்சி அரசாங்கத்தைக் கலைத்தார். இதனால் புதிய அரசாங்கம் உருவாக்கப்பட்டபோதும் நாட்டில் எழுந்த பல்வேறு அரசியல் நெருக்கடி காரணமாக நாடாளுமன்றம் கலைக்கப்பட்டது.

எனினும் அடுத்த ஆண்டுக்கான வரவு செலவுத் திட்டம் இதுவரை சமர்ப்பிக்கப்படாத நிலையில் நடப்பில் உள்ள அரசாங்கம் அதனை நிறைவேற்ற வேண்டிய கட்டாயத்தில் உள்ளது. இந்த நிலையிலேயே நாட்டில் தற்போது அரசாங்கம் ஒன்று இல்லை எனக் கூறிவரும் ஐக்கியதேசியக் கட்சியினர் அந்த கணக்கறிக்கையைத் தோற்கடிக்கும் முயற்சிகளில் ஈடுபட்டு வருகின்றனர்.


மக்களுக்குச் சேவையாற்ற வலிமையுடன் வந்துவிட்டேன்

பலாக்கோங்,

அரசியலில் இருந்து நான்கு ஆண்டுகள் ஒதுங்கியிருந்த பின்னர் பக்காத்தான் ஹராப்பானுக்கும் மக்களுக்கும் சேவையாற்ற தாம்  தயாராக இருப்பதாக பிகேஆர் தலைவராக தேர்வு செய்யப்பட்டிருக்கும் டத்தோஸ்ரீ அன்வார் இப்ராஹிம் நேற்று முன்தினம் அறிவித்தார்.சுங்கைபூலோவில் நான் நான்கு ஆண்டு கள் ’ஓய்வு’ எடுத்தது மிக நீண்ட காலமாகும். அங்கிருந்து வெளியேறி பக்காத்தானில் உள்ள என் நண்பர்களுடன் இணைந்து போராட்டத்தில் குதிப்பதற்கான நேரம் இப்போது என்றார் அவர்.

Read More: Malasyia Nanban Tamil Daily on 8.9.2018


ஜேர்மனியை விரட்டிய ரஷ்யா..இராணுவத்தின் பலத்தை வெளிப்படுத்தும் புடின்

இரண்டாம் உலகப்போரில் ஜேர்மனியின் நாஜிப்படையை வென்ற 72-ஆம் ஆண்டு நினைவு தின பேரணி ரஷ்யா தலைநகரான மாஸ்கோ நகரில் வரும் 9-ஆம் தேதி நடைபெற உள்ளது. இதற்காக தன் நாட்டின் இராணுவ பலத்தை காட்ட வேண்டும் என்பதில் புடின் தீவிரமாக உள்ளதாகவும், அதன் காரணமாக இராணுவ வீரர்களுக்கு சிறப்பு பயிற்சி அளிக்கப்பட்டு வருவதாகவும் கூறப்படுகிறது.இந்த பயிற்சியின் போது ஆயிரத்திற்கும் மேலான இராணுவ வீரர்கள கலந்து கொண்டனர். அதுமட்டுமின்றி 70-க்கும் மேற்பட்ட போர் விமானங்கள் மற்றும் ஹெலிகாப்டர்கள் போன்றவைகளும் இதில் உள்ளடங்கியதாக கூறப்படுகிறது. ரஷ்யா உலகின் மிகப்பெரிய இராணுவ போக்குவரத்து ஹெலிகாப்டரை உருவாக்கியுள்ளதாகவும், அதன் பெயர் Mi-26 எனவும் குறித்த தினத்தன்று பேரணி நிகழ்ச்சியின் போது பங்குபெறும் எனவும் தெரிவிக்கப்பட்டுள்ளது. இராணுவ வீரர்கள் பயிற்சியின் ஈடுபட்ட போது எடுக்கப்பட்ட புகைப்படங்கள் தற்போது வெளியாகியுள்ளன. மேலும் முதல் உலகப்போரின்போது ஜேர்மனியிடம் தோற்றுப் போன ரஷ்யா, இரண்டாம் உலகப்போரின் போது இரும்பு மனிதர் ஸ்டாலின் தலைமையில் ரஷ்ய மக்கள் விஸ்வரூபம் எடுத்து ஹிட்லருக்கு சரியான பதிலடி கொடுத்தனர். ஜேர்மனி இராணுவத்தை ஓட ஓட விரட்டி வெற்றி கண்டது ரஷ்யா. காரணம் இயற்கை ரஷ்யர்களுக்கு சாதகமாக அமைந்ததே. இந்த வெற்றியை ரஷ்யா உற்சாகமாக பல நாட்டுத் தலைவர்களை அழைத்து கொண்டாடி வருகிறது என்பது குறிப்பிடத்தக்கது.